open-index/open-wikipedia-markdown huggingface dataset:
মঞ্জিল প্ৰতীম শইকীয়া

**মঞ্জিল প্ৰতীম শইকীয়া**() অসমৰ এগৰাকী গণিতজ্ঞ তথা গণিত আৰু বিজ্ঞান বিষয়ৰ দ্বিভাষিক ই-আলোচনী গণিত চ’ৰাৰ সহঃপ্ৰতিষ্ঠাপক আৰু এগৰাকী সম্পাদক। 

## জন্ম আৰু শিক্ষা
তেওঁৰ জন্ম ১৯৯০ চনত হৈছিল, আৰু তেওঁ নলবাৰী আৰু তেজপুৰত বিদ্যালয়ৰ শিক্ষা সম্পূৰ্ণ কৰিছিল। তেওঁ ২০১৪ চনত তেজপুৰ বিশ্ববিদ্যালয়ৰ পৰা গণিতত স্নাতকোত্তৰ ডিগ্ৰী লাভ কৰিছিল।তেওঁ ২০১৫ চনত ইটালীৰ ট্ৰিয়েষ্টেত থকা ইণ্টাৰনেচনেল চেণ্টাৰ ফৰ থিয়ৰিটিকেল ফিজিক্সত (ICTP) ডিপ্লোমা কৰিছিল আৰু তাৰ পিছত ২০১৯ চনত ভিয়েনা বিশ্ববিদ্যালয়ৰ পৰা ডক্টৰেট ডিগ্ৰী লাভ কৰিছিল। 

## গৱেষণা

তেওঁৰ গৱেষণাৰ আগ্ৰহ সংখ্যা তত্ত্ব (number theory), combinatorics আৰু তাত্ত্বিক কম্পিউটাৰ বিজ্ঞানত (theoretical computer science) আছে। তেওঁ কেইবাখনো প্ৰতিষ্ঠিত গৱেষণা পত্ৰিকাত প্ৰায় পঁচিশ খন কাকত প্ৰকাশ কৰিছে।

## কৰ্মজীৱন
মঞ্জিল প্ৰতীম শইকীয়া, ২০১১ চনৰ এপ্ৰিল মাহত আৰম্ভ হোৱা, গণিত আৰু বিজ্ঞান বিষয়ৰ দ্বিভাষিক ই-আলোচনী গণিত চ’ৰাৰ সহঃপ্ৰতিষ্ঠাপক আৰু এগৰাকী সম্পাদক। ২০২০ বৰ্ষৰ পৰা তেওঁ অসম গণিত শিক্ষায়তনৰ কাৰ্যকৰী সমিতিৰ এজন সদস্য হিচাপে জড়িত হৈ আছে। ডক্টৰেট হোৱাৰ পিছত তেওঁ ২০১৯ ৰ পৰা ২০২২ চনলৈ ইউকেৰ কাৰ্ডিফ বিশ্ববিদ্যালয়ত কাম কৰি আছে। তেওঁ ২০২২ চনত ভাৰতলৈ উভতি আহিছিল আৰু ২০২৩ চনত আহমেদাবাদ বিশ্ববিদ্যালয়লৈ স্থানান্তৰিত হোৱাৰ আগতে কেইমাহমানৰ বাবে আইআইআইটি মণিপুৰত কাম কৰিছিল। ২০২৪ চনত তেওঁ INYAS (Indian National Young Academy of Science)ৰ সদস্য হিচাপে নিৰ্বাচিত হৈছিল। 

## গৱেষণা-পত্ৰ

# Banerjee, Koustav; Bhattacharjee, Sreerupa; Dastidar, Manosij Ghosh; Mahanta, Pankaj Jyoti; Saikia, Manjil P. (2022). "*", European Journal of Combinatorics,* খণ্ড **103***,* 103522*.*
# Fischer, Ilse; Saikia, Manjil P. (2021). "", *Journal of Combinatorial Theory, Series A,* খণ্ড **178**, 105350.
# Akagi, Javier. T.; Gaona, Carlos F.; Mendoza, Fabricio; Saikia, Manjil P.; Villagra, Marcos. (2020). "", *Theoretical Computer Science*, খণ্ড **815**, 197-212.

## লগতে চাওক
* নয়নদীপ ডেকা বৰুৱা
* অনুপম শইকীয়া (গণিতজ্ঞ)
* পংকজ জ্যোতি মহন্ত‎

## তথ্য উৎস

## বাহ্যিক সংযোগ
* Profile on arXiv

শ্ৰেণী:অসমৰ ব্যক্তি
শ্ৰেণী:অসমীয়া গণিতজ্ঞ
শ্ৰেণী:জীৱিত ব্যক্তি
হাৰজিৎ সিং অৰোৰা

এয়াৰ মাৰ্শ্বেল হাৰজিৎ সিং অৰোৰা() পিভিএছএম, এভিএছএম, এডিচি ভাৰতীয় বায়ু সেনাৰ এজন অৱসৰপ্ৰাপ্ত বিষয়া আৰু 1 অক্টোবৰ 2019 ৰ পৰা 30 জুন 2021 লৈকে বিমান কৰ্মচাৰীৰ প্ৰাক্তন উপ-প্ৰধান হিচাপে কাৰ্যনিৰ্বাহ কৰিছিল। তেওঁৰ পিছত এয়াৰ মাৰ্শ্বেল বিবেক ৰাম চৌধুৰী আছে।

## প্ৰাৰম্ভিক জীৱন আৰু শিক্ষা
অৰোৰা ৱেলিংটনৰ প্ৰতিৰক্ষা সেৱা কৰ্মচাৰী মহাবিদ্যালয় আৰু নতুন দিল্লীৰ ৰাষ্ট্ৰীয় প্ৰতিৰক্ষা মহাবিদ্যালয়ৰ প্ৰাক্তন ছাত্ৰ। তেওঁ গোৱালিয়ৰৰ কৌশল আৰু বায়ু যুদ্ধ বিকাশ প্ৰতিষ্ঠানৰ পৰা স্নাতক। তেওঁৰ প্ৰতিৰক্ষা আৰু কৌশলগত অধ্যয়নত এম. ফিল আছে। 
## কেৰিয়াৰ
১৯৮১ চনৰ ডিচেম্বৰত অৰোৰাক ভাৰতীয় বায়ু সেনাত যুঁজাৰু পাইলট হিচাপে নিযুক্ত কৰা হৈছিল। তেওঁৰ মিগ-21, মিগ-29 আৰু লগতে হেলিকপ্টাৰত ২৬০০ ঘণ্টাতকৈও অধিক উৰণৰ অভিজ্ঞতা আছে। 
অৰোৰাই দক্ষিণ পশ্চিম খণ্ডত গ্ৰুপ কেপ্টেইন হিচাপে এটা মিগ-21 স্কোয়াড্ৰন আৰু তাৰ পিছত এয়াৰ ডিফেন্স ডাইৰেকশ্বন চেণ্টাৰক কমাণ্ড কৰিছে। তেওঁ উইং কামাণ্ডাৰ হিচাপে ৪৫ স্কোয়াড্ৰনকো কমাণ্ড কৰিছে। তেওঁ আদমপুৰ বায়ু সেনা কেন্দ্ৰৰ এয়াৰ অফিচাৰ কমাণ্ডিং, ৱেষ্টাৰ্ণ এয়াৰ কমাণ্ডৰ মুখ্য কাৰ্যালয়ত এয়াৰ ডিফেন্স কমাণ্ডাৰ, ইষ্টাৰ্ণ এয়াৰ কমাণ্ড ৰ মুখ্য কাৰ্যালয়ৰ এয়াৰ ডিফেন্স কমাণ্ডাৰ, কৌশল আৰু বায়ু যুদ্ধ উন্নয়ন প্ৰতিষ্ঠানৰ কৰ্মচাৰীসকলক নিৰ্দেশ নামকৰণ আৰু বিমান কৰ্মচাৰী পৰিদৰ্শন সঞ্চালকালয়ত উৰণ পৰিদৰ্শক হিচাপে অন্যান্য পদত অধিষ্ঠিত হৈছে। তেওঁ ২০০৬ চনৰ পৰা ২০০৯ চনলৈ বেংককত ভাৰতীয় দূতাবাসত প্ৰতিৰক্ষা সংলগ্ন হিচাপেও কাম কৰিছিল।
এয়াৰ মাৰ্শ্বেল ৰবীন্দ্ৰ কুমাৰ ধীৰৰ অৱসৰৰ পিছত অৰোৰাই ৩০ ছেপ্টেম্বৰ ২০১৮ তাৰিখৰ পৰা ৩০ ছেপ্টেম্বৰ ২০১৯ লৈ দক্ষিণ পশ্চিম এয়াৰ কমাণ্ডৰ এয়াৰ অফিচাৰ কমাণ্ডিং-ইন-চীফ হিচাপে কাৰ্যনিৰ্বাহ কৰিছিল। তেওঁৰ পিছত এয়াৰ মাৰ্শ্বেল সুৰেন্দ্ৰ কুমাৰ ঘোটিয়াই। 
এয়াৰ মাৰ্শ্বেল ৰাকেশ কুমাৰ সিং ভাদুৰিয়াক বিমান কৰ্মচাৰীৰ প্ৰধান হিচাপে পদোন্নতি দিয়াৰ পিছত তেওঁক ২৮ ছেপ্টেম্বৰ ২০১৯ ত বিমান কৰ্মচাৰীৰ উপ-প্ৰধান হিচাপে নিযুক্তি দিয়া হৈছিল। 
## বঁটা
তেওঁৰ 38 বছৰতকৈও অধিক সময়ৰ কেৰিয়াৰত, অৰোৰাক জানুৱাৰী 2011 ত অতী বিশ্বত সেৱা পদক আৰু জানুৱাৰী 2020 ত পৰম বিশ্বত সেৱা পদক প্ৰদান কৰা হৈছে।
## ব্যক্তিগত জীৱন
অৰোৰাই বলজিতৰ সৈতে বিবাহপাশত আৱদ্ধ হৈছে; দম্পতীহালৰ দুটা পুত্ৰ আছে। 
## তথ্য সংগ্ৰহ
পংকজ জ্যোতি মহন্ত

**পংকজ জ্যোতি মহন্ত** () অসমৰ এগৰাকী গণিতজ্ঞ, লেখক, লগতে গণিত আৰু বিজ্ঞান বিষয়ৰ দ্বিভাষিক ই-আলোচনী গণিত চ'ৰাৰ সহঃপ্ৰতিষ্ঠাপক আৰু এগৰাকী সম্পাদক। পংকজ জ্যোতি মহন্তই গণিতৰ বিশ্লেষণাত্মক সংখ্যাতত্ত্ব, বীজগণিত আৰু কম্বিনেটৰিস্ক শাখাত গৱেষণা কৰে। তেওঁ ২০১১ চনত তেজপুৰ বিশ্ববিদ্যালয়ৰ পৰা গণিতত স্নাতকোত্তৰ ডিগ্ৰী লাভ কৰিছিল। গণিত-বিজ্ঞানৰ উপৰি বিভিন্ন সামাজিক আৰু সাম্প্ৰতিক সময়ৰ প্ৰসংগক লৈ তেওঁ কাকত, ই-আলোচনী আৰু ব্লগৰ জৰিয়তে নিয়মীয়াকৈ লেখা-মেলা কৰি আহিছে। অসমৰ সঞ্জীৱন প্ৰকাশনৰ পৰা প্ৰতিভাৰ উৎস আৰু অংক নহয় আতংক নামেৰে তেওঁৰ দুখন গ্ৰন্থ প্ৰকাশ হৈছে।  

২০১৯ বৰ্ষৰ পৰা তেওঁ অসম গণিত শিক্ষায়তনৰ কাৰ্যকৰী সমিতিৰ এজন সদস্য হিচাপে জড়িত হৈ আছে। তেওঁ শিক্ষায়তনৰ পৰা প্ৰকাশিত দ্বিভাষীক আলোচনী গণিত বিকাশৰ ২০২০ চনৰ জুলাই-ডিচেম্বৰ(৬৭ সংখ্যক) মাহৰ পৰা সম্পাদকৰ দায়িত্বত আছে। পংকজ জ্যোতি মহন্তৰ সম্পাদনাতে ২০২১ চনৰ পৰা গণিত বিকাশ তিনিমাহৰ মূৰে মূৰে অনলাইন যোগে প্ৰকাশ হৈ আহিছে।

## জন্ম আৰু শিক্ষা
পংকজ জ্যোতি মহন্তই ২০১২ চনত তেজপুৰ বিশ্ববিদ্যালয়ৰ পৰা গণিতত স্নাতকোত্তৰ ডিগ্ৰী লাভ কৰিছিল।

## গৱেষণা-পত্ৰ
পংকজ জ্যোতি মহন্তৰ গৱেষণাৰ বিষয় হৈছে অখণ্ড সংখ্যাৰ বিভাজন (integer partition), ডায়ফেণ্টাইন সমীকৰণ (diophantine equations), সংখ্যাতাত্ত্বিক সমীকৰণ আৰু ৰেকাৰেন্সেছ (number theoritic sequences and recurrences) আৰু অন্যান্য। জাৰ্ণেল অৱ নাম্বাৰ থিঅ'ৰি, ফিব'নাকি কোৱাটাৰ্লিকে ধৰি বহু আন্তঃৰাষ্ট্ৰীয় গৱেষণা পত্ৰিকা বা জাৰ্নেলত তেওঁৰ কেইবাখনো গৱেষণা পত্ৰ প্ৰকাশ পাইছে।

#
#
#
#

## কৰ্মজীৱন
পংকজ জ্যোতি মহন্ত, ২০১১ চনৰ এপ্ৰিল মাহত আৰম্ভ হোৱা, গণিত আৰু বিজ্ঞান বিষয়ৰ দ্বিভাষিক ই-আলোচনী গণিত চ'ৰাৰ সহঃপ্ৰতিষ্ঠাপক আৰু এগৰাকী সম্পাদক। 
২০২০ চনৰ পৰা পংকজ জ্যোতি মহন্তই অসম গণিত শিক্ষায়তনৰ পৰা প্ৰকাশিত *গণিত বিকাশ* আলোচনীৰ সম্পাদকৰূপে দায়িত্ব পালন কৰিছে। তেতিয়াৰ পৰাই আলোচনীখন অনলাইনযোগে পি দি এফত সকলো পঢ়ুৱৈৰ বাবে উপলব্ধ।
পংকজ জ্যোতি মহন্ত অসম বিজ্ঞান সমিতিৰ পৰা প্ৰকাশিত বিজ্ঞান জেউতিৰ সম্পাদনা সমিতিৰ সদস্য হিচাপে ২০১১ চনৰ পৰা আছে। 

## গ্ৰন্থৰাজি
; প্ৰবন্ধ সংকলন
# প্ৰতিভাৰ উৎস
# অংক নহয় আতংক
; উপন্যাস
# কুলাংগাৰ

## বঁটা সন্মান
* ২০২১ চনত ৰাজ্য চৰকাৰৰ লেখক সম্বৰ্ধনা লাভ

## তথ্যউৎস

## বাহ্যিক সংযোগ
* ৰিচাৰ্ছগেট প্ৰফাইল
* গুগল স্কলাৰ প্ৰফাইল

শ্ৰেণী:অসমৰ ব্যক্তি
শ্ৰেণী:অসমীয়া প্ৰবন্ধকাৰ
শ্ৰেণী:অসমীয়া গণিতজ্ঞ
শ্ৰেণী:জীৱিত ব্যক্তি
দিলীপ শৰ্মা (গণিত লেখক)

**ড° দিলীপ শৰ্মা**() (-) এগৰাকী অসমীয়া গণিত অধ্যাপক, শিক্ষাবিদ, লেখক। হাইস্কুল শিক্ষান্ত পৰীক্ষাত অসমৰ ভিতৰতে সপ্তম স্থান অধিকাৰ কৰা দিলীপ শৰ্মাই গণিতক সন্মানীয় বিষয় হিচাপে লৈ ১৯৭৫ চনত গুৱাহাটী বিশ্ববিদ্যালয়ৰ পৰা বি.এ.ত প্ৰথম শ্ৰেণীৰ প্ৰথম স্থান লৈ উত্তীৰ্ণ হয়। নগাঁও মহাবিদ্যালয়ত শিক্ষকতাৰে কৰ্মজীৱন আৰম্ভ কৰা দিলীপ শৰ্মাই পিছত কটন মহাবিদ্যালয়ত অধ্যাপনা কৰে আৰু তাৰে গণিত বিভাগৰ পৰা মুৰব্বী অধ্যাপক হিচাপে অৱসৰ গ্ৰহণ কৰে। তাৰ পিছত *গিৰিজানন্দ চৌধুৰী ব্যৱস্থাপনা আৰু প্ৰযুক্তিবিদ্যা প্ৰতিষ্ঠান*ত গণিত বিভাগৰ মুৰব্বী অধ্যাপক হিচাপে যোগদান কৰে।

তেওঁ ১০খন জনপ্ৰিয় গণিতৰ গ্ৰন্থ ৰচনা কৰিছে। ভাৰতীয় গণিতজ্ঞ ভাস্কৰাচাৰ্যৰ *লীলাৱতী*ৰ তেওঁ অনুবাদ কৰিছে। অসম গণিত শিক্ষায়তনৰদ্বাৰা প্ৰকাশিত *গণিত বিকাশ* আলোচনীখন ছমহীয়া হৈ থাকোঁতে তেওঁ সম্পাদনা কৰিছিল। ড° দিলীপ শৰ্মাই মাধ্যমিক, উচ্চতৰ মাধ্যমিক, স্নাতক আৰু স্নাতকোত্তৰ মহলাৰ বাবে কেইবাখনো পাঠ্যপুথি ৰচনা কৰিছে। বিভিন্ন কাকত-আলোচনীত তেওঁৰ চাৰিকুৰিৰো অধিক প্ৰবন্ধ-গল্প প্ৰকাশ পাইছে। *অবিকল*, *বাৰ ওঠৰ* আদি আলোচনীৰ তেওঁ নিয়মীয়া লেখক। ছপা মাধ্যমেৰে বিজ্ঞান আৰু প্ৰযুক্তিবিদ্যা ক্ষেত্ৰলৈ উল্লেখনীয় বৰঙণি আগবঢ়োৱাৰ বাবে ভাৰত চৰকাৰৰ বিজ্ঞান আৰু প্ৰযুক্তিবিদ্যা বিভাগে ২০১৭ বৰ্ষৰ ৰাষ্ট্ৰীয় বঁটাৰে ড° দিলীপ শৰ্মাক সন্মানিত কৰিছে। 

## জন্ম আৰু পৰিয়াল
অসমৰ নলবাৰী জিলাৰ সন্ধেলী নামৰ ঠাইত দিলীপ শৰ্মাৰ জন্ম হৈছিল। তেখেতৰ পিতৃৰ নাম নবীন চন্দ্ৰ শৰ্মা আৰু মাতৃৰ নাম কামিনী দেৱী। 

## শিক্ষা
১৯৭১ চনত দিলীপ শৰ্মাই হাইস্কুল শিক্ষান্ত পৰীক্ষাত অসমৰ ভিতৰতে সপ্তম স্থান অধিকাৰ কৰিছিল। ১৯৭২ চনত প্ৰাক-বিশ্ববিদ্যালয় পৰীক্ষাত গুৱাহাটী বিশ্ববিদ্যালয়ৰ পৰা কলা শাখাত প্ৰথম স্থানত উত্তীৰ্ণ হয়। লজিক আৰু সংস্কৃত বিষয়ত সৰ্বোচ্চ নম্বৰ লাভ কৰে। গণিতক সন্মানীয় বিষয় হিচাপে লৈ ১৯৭৫ চনত তেওঁ গুৱাহাটী বিশ্ববিদ্যালয়ৰ পৰা প্ৰথম শ্ৰেণীৰ প্ৰথম স্থান লৈ উত্তীৰ্ণ হয়। ইয়াৰ পিছতে প্ৰথম শ্ৰেণীৰ তৃতীয় স্থানত ১৯৭৭ চনত গণিতত এম.এ. পছ কৰে। ইয়াৰ পিছত তেওঁ এম.ফিল. আৰু ডক্টৰেট ডিগ্ৰী গ্ৰহণ কৰে। 

## কৰ্মজীৱন
নগাঁও মহাবিদ্যালয়ত শিক্ষকতাৰে কৰ্মজীৱন আৰম্ভ কৰা দিলীপ শৰ্মাই পিছত কটন মহাবিদ্যালয়ত অধ্যাপনা কৰে। কটন মহাবিদ্যালয়ৰ গণিত বিভাগৰ পৰা মুৰব্বী অধ্যাপক হিচাপে তেওঁ অৱসৰ গ্ৰহণ কৰে। তাৰ পিছত *গিৰিজানন্দ চৌধুৰী ব্যৱস্থাপনা আৰু প্ৰযুক্তিবিদ্যা প্ৰতিষ্ঠান*ত গণিত বিভাগৰ মুৰব্বী অধ্যাপক হিচাপে যোগদান কৰে। 

## সাহিত্যিক জীৱন
ড° দিলীপ শৰ্মাই ১০খন জনপ্ৰিয় গণিতৰ গ্ৰন্থ ৰচনা কৰিছে। ভাৰতীয় গণিতজ্ঞ ভাস্কৰাচাৰ্যৰ *লীলাৱতী*ৰ তেওঁ অনুবাদ কৰিছে আৰু অসম প্ৰকাশন পৰিষদৰ পৰা সেয়া প্ৰকাশ হৈছে। 
অসম গণিত শিক্ষায়তনৰদ্বাৰা প্ৰকাশিত *গণিত বিকাশ* আলোচনীখন ছমহীয়া হৈ থাকোঁতে তেওঁ সম্পাদনা কৰিছিল।

## গ্ৰন্থপঞ্জী

### নিৰ্বাচিত গৱেষণা-পত্ৰ

### কিতাপ
* গণিতদ্ৰষ্টা ৰামানুজন
* নিষ্ণাত গণিতজ্ঞ
* সংখ্যাৰ কাননত
* ইউক্লিড আৰু জ্যামিতি
* নিৰুপম গণিত
* সংখ্যাৰ জগতত বটুছাৰ
* অমিততেজা গণিতজ্ঞ
* প্ৰাচীন ভাৰতত গণিত-চৰ্চা
* অনুপম গণিত
* কুৰিজন ভাৰতীয় গণিত সাধক

## স্বীকৃতি আৰু সন্মান
* ২০১৭ বৰ্ষৰ ৰাষ্ট্ৰীয় বঁটা, ভাৰত চৰকাৰৰ বিজ্ঞান আৰু প্ৰযুক্তিবিদ্যা বিভাগ

## তথ্য উৎস

## লগতে চাওক
* খনীন্দ্ৰ চন্দ্ৰ চৌধুৰী
* নয়নদীপ ডেকা বৰুৱা
* অনুপম শইকীয়া (গণিতজ্ঞ)

শ্ৰেণী:অসমৰ ব্যক্তি
শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া শিক্ষাবিদ
শ্ৰেণী:অসমীয়া গণিতজ্ঞ
জৰ্জ ছান্তায়ানা

**জৰ্জ ছান্তায়ানা** () বিশ্ব সাহিত্য আৰু দৰ্শন শাস্ত্ৰত এক পৰম বিষ্ময়। 

## জন্ম আৰু বংশ পৰিচয়
এক স্পনিচ পৰিয়ালত ১৮৬৩ চনৰ ডিচেম্বৰ মাহত মাদ্ৰিদ চহৰৰ জৰ্জ ছান্তায়ানাৰ জন্ম হয়। জন্মত আছিল তেওঁ কেথুলিক আৰু স্পেনিচ। শিক্ষাত আছিল সংস্কাৰ বাদী আৰু আমেৰিকান। এজন আধা আমেৰিকান বুলি খ্যাত ছান্তায়ানাই কিন্তু জীৱনৰ শেষ দিনলৈ স্পেইন দেশীয় নাগৰিকত্বৰ চিনাকি কঢ়িয়াই লৈ ফুৰিছিল। প্ৰকৃততে আমেৰিকাৰ সৈতে তেওঁৰ দুই ফালৰ পৰা তেজৰ সম্বন্ধ আছিল। তেওঁৰ সতিয়া ভাই ভনী বোৰেই কেৱল আমেৰিকান নাছিল। মাকৰ ফালৰ ককাক স্পেইন পৰা ক্ৰমশ স্কটলেণ্ড হৈ আহি আমেৰিকাৰ ভাৰ্জিনিয়াত নিগাজিকৈ থাকিবলৈ লৈছিল। ভাৰ্জিনিয়াতে মাকৰ শৈশৱ কাল পাৰ হৈছিল। দুটা বিভক্ত পৰিয়ালৰ কৰুণ স্মৃতিৰে জৰ্জৰ শৈশৱকাল বিজড়িত।

## শিক্ষা
জৰ্জে বোষ্টেনতে প্ৰথমে বোষ্টেন লেটিন স্কুলত তেওঁ ইংলিছ ভাষাবেছ আয়ত্ত কৰিলে আৰু উচ্চ নম্বৰ লৈ হাভাৰ্ডত ভৰ্তি হয়। কিন্তু বুষ্টেন চহৰে তেওঁক খুব ভয় খুৱাইছিল, অকলশৰীয়া কৰি তুলিছিল আৰু নিৰাপত্তহীনতাত ভোগাইছিল, অভিজাত মানুহখিনিৰ মাজত নিজক কিবা এক ভুচুং পহু বুলি অনুভৱ কৰিব ধৰিলে। এই অবিমিশ্ৰ প্ৰতিক্ৰিয়াশীল তেওঁৰ লিখনিত ধৰা দিলে- ধৰ্মীয় সংস্কাৰ বাদৰ,উদাৰতাৰ আৰু বাণিজ্য বাদ,ভদ্ৰ ঐতিহ্যবাদ আৰু নৈতিকতা বাদ বিৰুদ্ধে সুতীব্ৰ প্ৰগতিবাদী ওকালতি হিচাপে।

## সাহিত্যৰাজি
১৮৮০ চনৰ হাৰ্ভাদৰ বৌদ্ধিক পৰিমণ্ডলত এক আন্দোলিত হিল্লোল তোলা বিষয়বস্তু আছিল " পিউৰিটানিজম' বা শুচিবায়ুগ্ৰস্ত ধৰ্মীয় সংস্কাৰ বাদৰ বিপৰীতে এক উদৰ আৰু বৈজ্ঞানিক "প্ৰগেমেটিজম" সৃষ্টি কৰা। তাৰেই ফল হল ছান্তায়ানাৰ মনোৰম উপন্যাস "দ্য লাষ্ট পিউৰিটান।" ১৮৯৯ চনত হাৰ্ভাদৰ পৰা তেওঁ দৰ্শনত ডক্তৰেট উপাধি লয় আৰু এজন শিক্ষক হিচাপে তাত থাকিবলৈ লয়। শেষলৈ তেওঁ এজন অধ্যাপকলৈ পদোন্নতি হয়। ইয়াৰ আগতে তেওঁ চাৰ্লচ আগষ্টাছ ষ্টঙৰ সৈতে যুটীয়াভাৱে "ৱাকৰ বৃত্তি" লাভ কৰিবলৈ সক্ষম হয়। ১৯৩৬ চনত তেওঁৰ উপন্যাস "দ্য লাষ্ট পিউৰিটান " প্ৰকাশিত হয়। ১৯৪৪ ৰ পৰা ১৯৫৩ লৈ প্ৰকাশিত হয় তিনিটা খণ্ডত লিখিত আত্মজীৱনী " পাছ্নছ এণ্ড প্লে চেজ।" ১৯০৩ ৰ পৰা ১৯০৬ লৈ প্ৰকাশিত হয় " লাইফ অৱ ৰিজন।" ১৯২৭ ৰ পৰা ১৯৪০ ৰ ভিতৰত প্ৰকাশিত হয় " ৰিলমচ অৱ বিং।" জীৱন কালত তেওঁ সৰু বৰ প্ৰায় পঁচিশখন গন্থ প্ৰণয়ন কৰিছিল।

## মৃত্যু
১৯৫২ চনত জীৱনৰ শেষ আশ্ৰয়থল ৰোম - নগৰীত জৰ্জ ছান্তায়ানাৰ জীৱন নাটৰ শেষ যৱনিকা পৰে। 

## তথ্যসূত্ৰ

শ্ৰেণী:স্পেইনৰ ব্যক্তি
একনাথ ৰামকৃষ্ণ ৰানাদে

**একনাথ ৰামকৃষ্ণ ৰানাদে ** () ভাৰতৰ এগৰাকী সমাজকৰ্মী আৰু নেতা আছিল।

## জন্ম আৰু বংশ পৰিচয়
একনাথ ৰামকৃষ্ণ ৰানাদেৰ জন্ম হৈছিল ১৯১৪ চনৰ ১৯ নৱেম্বৰ তাৰিখে,তামিলনাডুৰ অমৰাৱতীত। ৰানাদেৰ তিনিগৰাকী ভাতৃ আৰু চাৰিগৰাকী বায়েক আছিল। সকলোতকৈ কনিষ্ঠ তেওঁ আছিল। জ্যেষ্ঠ ভাতৃৰ নাম কাশীনাথ ৰানাদে আছিল।

## শিক্ষা
একনাথ ৰামকৃষ্ণ ৰানাদেই ড° হৰিছিং গৌৰ বিশ্ববিদ্যালয়ৰ পৰা শিক্ষা সমাপ্ত কৰিছিল।

## কৰ্মজীৱন
একনাথ ৰামকৃষ্ণ ৰানাদে এ বিবেকানন্দ ৰক মেমৰীয়েল আৰু দ্য বিবেকানন্দ কেন্দ্ৰ কন্যাকুমাৰীত প্ৰতিষ্ঠা কৰিছিল।

## মৃত্যু
একনাথ ৰামকৃষ্ণ ৰানাদেৰ মৃত্যু হৈছিল ১৯৮২ চনৰ ২২ আগষ্ট তাৰিখে চেন্নাইত।

## তথ্যসূত্ৰ

শ্ৰেণী:ভাৰতৰ ব্যক্তি
হেমন্ত কুমাৰ শৰ্মা

হেমন্ত কুমাৰ শৰ্মা () আছিল অসমীয়া সাহিত্য সংস্কৃতিৰ সাধক, বলিষ্ঠ গদ্য লেখক, সমালোচক আৰু গৱেষক|

## জন্ম আৰু বংশ  পৰিচয়
১৯৩২ চনত তেখেতৰ জন্ম হৈছিল। 

## শিক্ষা আৰু কৰ্মজীৱন
*হেমন্ত কুমাৰ শৰ্মাই অসমীয়া বিষয়ত  স্নাতকোত্তৰ ডিগ্ৰী লাভ কৰি কটন কলেজত অসমীয়া বিভাগত অধ্যাপনা কৰিছিল| তেওঁ অসম সাহিত্য সভা , অসম জনকৃষ্টি সমাজ আৰু বিভিন্ন সাংস্কৃতিক বিষয়ক অনুষ্ঠানৰ লগত জঢ়িত আছিল|

## গ্ৰন্থৰাজি
*অসমীয়া সাহিত্যৰ দৃষ্টিপাত|
*সেই মালাধাৰী
*সাহিত্য সৌৰভ
*অসমীয়া সাহিত্যৰ ৰেঙনি|
*সাহিত্য বিচিত্ৰা|
*সাহিত্যৰ জেউতি|
*কবেৰীৰ পাৰে পাৰে|
*স্মৃতিৰ পলাশ|
*সেই মালাধাৰী|
*ৰাখি বন্ধন|
*সন্ধ্যাৰাগ|
*জীৱনী সৌৰভ|
### সংকলন আৰু সম্পাদনা
*কামৰূপী লোকগীতি সংগ্ৰহ| 
*কিংবদন্তীৰ সাধু|
*অসমীয়া লোকগীত সঞ্চয়ন|

## মৃত্যু
হেমন্ত কুমাৰ শৰ্মাৰ চাকৰিকালীন অৱস্থাতে ১৯৯২ চনৰ ১৯ জানুৱাৰীত মৃত্যু হয়।

## তথ্যসূত্ৰ

শ্ৰেণী:অসমীয়া সাহিত্যিক
মুকুন্দ ৰাজবংশী

**ড° মুকুন্দ ৰাজবংশী ** () হৈছে এগৰাকী অসমীয়া লেখক৷ তেখেতৰ ঘৰ লখিমপুৰ জিলাত৷ ডঃ মুকুন্দ ৰাজবংশী উত্তৰ লখিমপুৰ মহাবিদ্যালয়ৰ গণিত বিষয়ৰ প্ৰাক্তন মুৰব্বী অধ্যাপক আছিল আৰু লখিমপুৰ বালিকা মহাবিদ্যালয়ৰ প্ৰাক্তন অধ্যক্ষ আছিল। বৰ্তমান তেখেত জিনিয়াছ একাডেমীৰ পৰিচালন সম্পাদক হিচাপে কৰ্মৰত৷

## জন্ম আৰু বংশ পৰিচয়
ডঃ মুকুন্দ ৰাজবংশীৰ জন্ম হৈছিল ১৯৪১ চনৰ ১ নৱেম্বৰ তাৰিখে ,ডিব্ৰুগড়ত।

## শিক্ষা
ডঃ মুকুন্দ ৰাজবংশীদেৱে ১৯৬৬ চনত  গুৱাহাটী বিশ্ববিদ্যালয়ৰ পৰা  গণিত বিষয়ত এম. এছ.চি. আৰু ১৯৮২ চনত হায়দৰাৱাদৰ ওছমানিয়া  বিশ্ববিদ্যালয়ৰ পৰা  গণিত বিষয়ত স্নাতকোত্তৰ ডিগ্ৰী আৰু পি.এইচ.ডি ডিগ্ৰী লাভ কৰে।

## চাকৰি জীৱন
ডঃ মুকুন্দ ৰাজবংশীদেৱ উত্তৰ লখিমপুৰ মহাবিদ্যালয়ৰ গণিত বিষয়ৰ প্ৰাক্তন মুৰব্বী অধ্যাপক আছিল আৰু লখিমপুৰ বালিকা মহাবিদ্যালয়ৰ প্ৰাক্তন অধ্যক্ষ। বৰ্তমান তেওঁ উত্তৰ লখিমপুৰ অৱস্থিত জিনিয়াছ একাডেমি জুনিয়ৰ কলেজৰ পৰিচালন সম্পাদক।

## সাহিত্যকৰ্ম
"সফল জীৱনৰ অভিমুখে", "আধুনিক শিক্ষাৰ বালিচাপৰিত"," বিজ্ঞান সংস্কৃতি" আদি।

## তথ্যসূত্ৰ

শ্ৰেণী:অসমীয়া সাহিত্যিক
ফণী তালুকদাৰ

**ফণী তালুকদাৰ** () অসমৰ এগৰাকী বিষয়া, সংবাদসেৱী, প্ৰবন্ধকাৰ, সাহিত্যিক, নাট্যকাৰ, অনুবাদক আৰু চলচ্চিত্ৰ পৰিচালক আছিল। 

## জন্ম
১৯২১ চনত বৰপেটা জিলাত তেওঁৰ জন্ম হয়।

## শিক্ষা
১৯৩৭ চনত বৰপেটাৰ চৰকাৰী উচ্চ মাধ্যমিক বিদ্যালয়ৰ পৰা প্ৰৱেশিকা পৰীক্ষাত উত্তীৰ্ণ হৈ কটন কলেজৰ পৰা স্নাতক আৰু লক্ষণৌ বিশ্ববিদ্যালয়ৰ পৰা ইংৰাজী বিষয়ত স্নাতকোত্তৰ ডিগ্ৰী লাভ কৰে।

## চাকৰি জীৱন
তেওঁ শ্বিলং- গুৱাহাটী অনাতাঁৰ কেন্দ্ৰৰ কাৰ্য্যবাহী ৰূপে কৰ্মজীৱনৰ পাতনি মেলি ১৯৬৫ এই পদৰ পৰা অৱসৰ গ্ৰহণ কৰি দৈনিক অসমৰ সহকাৰী সম্পাদক আৰু অসম বাণী, অগ্ৰদূত, নৱগ্ৰহ আদি কাকতৰ সম্পাদক আৰু সাপ্তাহিক সময়ৰ মুখ্য সম্পাদক হিচাপে কাৰ্যনিৰ্বাহ কৰিছিল।

## সাহিত্যৰাজি
প্ৰকাশিত গ্ৰন্থ:
#আলোকৰ যাত্ৰী
#পৃথিৱীৰ প্ৰেম
#প্ৰমথেশ বৰুৱা
#অসম্পূৰ্ণ প্ৰথম ৰজা
#অঘৰী অৱতাৰ

## বঁটা আৰু সন্মান
#সাহিত্য অকাডেমী বঁটা
#জ্যোতি চিত্ৰবন ৰ অধ্যক্ষ
#অসম নাট্য সন্মিলনৰ সভাপতি।

## মৃত্যু
তেওঁ ১৯৯৮ চনত মৃত্যু হয়। 

## তথ্যসূত্ৰ

শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:অসমৰ সাংবাদিক
কাঞ্চন (উপন্যাস)

**কাঞ্চন**  অনুৰাধা শৰ্মা পূজাৰীয়ে  ৰচনা কৰা এখন অসমীয়া উপন্যাস। এই উপন্যাসৰ কাহিনী কল্পনা আৰু বাস্তৱ জীৱনৰ সংমিশ্ৰণৰ  আলমত লিখা হৈছে। এই গ্ৰন্থখনৰ প্ৰথম প্ৰকাশ হৈছিল ২০০১ চনত। 

## লেখকৰ পৰিচয়

১৯৬৪ চনত যোৰহাট জিলাত অনুৰাধা শৰ্মা পূজাৰীৰ জন্ম হৈছিল। তেওঁ এগৰাকী লেখিকা আৰু সাংবাদিক। ১৯৮৭ চনত তেখেতে ডিব্ৰুগড় বিশ্ববিদ্যালয়ৰ পৰা সমাজ শাস্ত্ৰ বিষয়ত স্নাতকোত্তৰ ডিগ্ৰী লাভ কৰে। ১৯৯৩ চনত কলিকতাৰ পৰা সাংবাদিকতাৰ পাঠ্যক্ৰম গ্ৰহণ কৰে। তাৰ পিছত পশ্চিমবংগ বোলছবি কেন্দ্ৰ, তথ্য আৰু সাংস্কৃতিক দপ্তৰৰ অধীনত আৰ্ট এণ্ড ফিল্ম -এপ্ৰিছিয়েচন পাঠ্যক্ৰমৰ শিক্ষা গ্ৰহণ কৰে। তেখেতে কমাৰ্চিয়েল আৰ্ট এণ্ড কম্পিউটাৰ গ্ৰাফিক্সৰ শিক্ষা গ্ৰহণ কৰি কলিকতাৰ একাডেমী অফ ফাইন আৰ্টচৰ অধীনৰ প্ৰতিষ্ঠানত কিছুদিন শিক্ষকতা কৰে। ইয়াৰ পিছত গুৱাহাটীৰ পৰা প্ৰকাশিত আমাৰ অসম কাকতত কিছুদিন সাংবাদিকতা কৰি উঠি বৰ্তমান সাদিন[1] কাকত আৰু সাতসৰী নামৰ অসমীয়া মাহেকীয়া আলোচনীখনৰ সম্পাদক হিচাপে কাৰ্যৰত হৈ আছে।[2] চাহেব পুৰাৰ বৰষুণ নামৰ উপন্যাসখনৰ বাবে ২০০৩ চনত তেখেতে অসম সাহিত্য সভাৰ কুমাৰ কিশোৰ সোঁৱৰণি বঁটা লাভ  কৰে।

## কাহিনীৰ সাৰাংশ
১. মূল চৰিত্ৰ আৰু কাহিনীৰ পটভূমি:

​উপন্যাসখনৰ কেন্দ্ৰীয় চৰিত্ৰ হ'ল কাঞ্চন, এগৰাকী সৰল, উচ্চাকাংক্ষী আৰু সপোনপ্ৰিয় যুৱতী। চৰিত্ৰটোৱে গাঁৱৰ পৰা মহানগৰলৈ (সম্ভৱতঃ গুৱাহাটী বা কোনো ডাঙৰ চহৰলৈ) আহে এখন উন্নত জীৱন আৰু ভাল চাকৰিৰ সন্ধানত।

​২. জীৱনৰ সংগ্ৰাম আৰু প্ৰতাৰণা:

​চহৰলৈ অহাৰ পিছত কাঞ্চনে এক কঠিন বাস্তৱৰ সন্মুখীন হয়। তাই সমাজৰ উচ্চ বৰ্গৰ পুৰুষৰ দ্বাৰা নিৰন্তৰ শাৰীৰিক আৰু মানসিক শোষণ (Sexual and Social Exploitation) আৰু প্ৰতাৰণাৰ বলি হয়। কাঞ্চনৰ সৰলতাক সকলোৱে দুৰ্বলতা হিচাপে লয় আৰু নিজৰ স্বাৰ্থ সিদ্ধিৰ বাবে ব্যৱহাৰ কৰে।

​উপন্যাসখনে দেখুৱাইছে যে কেনেকৈ এটা পিতৃতান্ত্ৰিক সমাজে নাৰীৰ উচ্চাকাংক্ষাক কেৱল তেওঁলোকৰ শৰীৰৰ লগত জোৰা লগাই দিয়ে। কাঞ্চনে যেতিয়া নিজৰ জীৱনটো উন্নত কৰিবলৈ চেষ্টা কৰে, তেতিয়া তেওঁ সমাজৰ পৰা কোনো ধৰণৰ নৈতিক সমৰ্থন নাপায়।

​৩. পতিতালৈ পৰিৱৰ্তন (The Descent):

​ক্ৰমান্বয়ে প্ৰতাৰিত আৰু অসহায় হৈ কাঞ্চন গৈ গৈ অৱশেষত এক পতিতাৰ জীৱন বাছি ল'বলৈ বাধ্য হয়। এই পৰিৱৰ্তন কোনো স্বেচ্ছামূলক সিদ্ধান্ত নহয়, বৰঞ্চ পাৰিবাৰিক দুৰৱস্থা, আৰ্থিক সমস্যা আৰু পুৰুষতান্ত্ৰিক সমাজৰ নিৰ্মম শোষণৰ ফল। এই অংশত লেখিকাই সমাজৰ তথাকথিত 'ভদ্ৰ' পুৰুষসকলৰ দ্বৈত চৰিত্ৰ উন্মোচন কৰিছে।

​৪. মানসিক যন্ত্ৰণা আৰু পলাই যোৱা:

​এই যন্ত্ৰণাময় জীৱনৰ পৰা হাত সাৰিবলৈ কাঞ্চনে এক গভীৰ মানসিক সংঘাতত ভোগে। তেওঁৰ মানসিক অৱস্থা ইমান বেয়ালৈ যায় যে একপ্ৰকাৰৰ স্মৃতিহীনতা (Psychogenic Amnesia) বা মনৰ পৰা সকলো পাহৰি যোৱাৰ দৰে অৱস্থাৰ সৃষ্টি হয়।

​উপন্যাসৰ শেষৰ ফালে, কাঞ্চনে চহৰৰ এই দুৰ্বিসহ জীৱনৰ পৰা আঁতৰি পলাই যাবলৈ চেষ্টা কৰে আৰু নিজৰ শৈশৱৰ নিৰাপদ ঠাইলৈ ঘূৰি যাবলৈ বিচাৰে।

​মূল বিষয়বস্তু (Themes):

​'কাঞ্চন' উপন্যাসখনে তলত দিয়া মূল বিষয়সমূহ দাঙি ধৰিছে:

​নাৰীৰ শোষণ আৰু নিৰ্যাতন: আধুনিক সমাজত নাৰীয়ে কেনেকৈ কৰ্মক্ষেত্ৰ আৰু সামাজিক স্তৰত যৌন নিৰ্যাতনৰ বলি হয়।

​পিতৃতন্ত্ৰৰ দ্বৈত নীতি: সমাজৰ তথাকথিত 'ভদ্ৰতা'ৰ আচল ৰূপ উন্মোচন কৰা হৈছে।

​আৰ্থিক দুৰৱস্থা আৰু নিৰুপায়তা: দাৰিদ্ৰ্যই কেনেকৈ এগৰাকী নাৰীক এক অবাঞ্চিত জীৱন বাছি ল'বলৈ বাধ্য কৰে।

​মানসিক সংঘাত: জীৱনৰ নিষ্ঠুৰ বাস্তৱে চৰিত্ৰটোৰ মনত সৃষ্টি কৰা গভীৰ যন্ত্ৰণাৰ চিত্ৰণ।

​মুঠতে, 'কাঞ্চন' হ'ল আধুনিক অসমীয়া সমাজৰ এক তীক্ষ্ণ সমালোচনা, যিয়ে এগৰাকী নাৰীৰ সপোন ভংগ হোৱাৰ কৰুণ কাহিনীৰ মাধ্যমেৰে সমাজৰ গভীৰ অন্তঃসাৰশূন্যতাক প্ৰকাশ কৰিছে।

## চৰিত্ৰসমূহ

## তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
জন ডেল্টন

**জন ডেল্টন** () হৈছে এজন ইংৰাজ ৰসায়নবিদ, পদাৰ্থবিজ্ঞানী আৰু বতৰ বিজ্ঞানী। তেওঁ ৰসায়ন বিজ্ঞানত পাৰমাণৱিক তত্ত্বৰ পৰিচয় দিয়াৰ বাবে, আৰু ৰঙৰ অন্ধত্বৰ ওপৰত তেওঁৰ গৱেষণাৰ বাবে সৰ্বাধিক জনাজাত।

## জন্ম আৰু বংশ পৰিচয়
জন ডেল্টনৰ জন্ম ১৭৬৬ চনৰ ৬ ছেপ্টেম্বৰ তাৰিখে ইংলেণ্ডৰ কাম্বাৰলেণ্ডৰ ককাৰমাউথৰ ওচৰৰ ঈগলছফিল্ডৰ এটা কুৱেকাৰ পৰিয়ালত হৈছিল।

## শিক্ষা
তেওঁ তেওঁৰ দেউতাকৰ পৰা আৰু ওচৰৰ পাৰ্ডশ্ব হল গাঁৱত এখন ব্যক্তিগত বিদ্যালয় চলাই থকা কোৱেকাৰ জন ফ্লেচাৰৰ পৰা প্ৰাৰম্ভিক শিক্ষা লাভ কৰিছিল। ডাল্টনৰ পৰিয়াল দৰিদ্ৰ আছিল বাবে তেওঁক দীৰ্ঘদিন ধৰি সহায় কৰিব নোৱাৰিছিল আৰু তেওঁ দহ বছৰ বয়সৰ পৰা স্থানীয় ধনী ব্যক্তি কুৱেকাৰ এলিহু ৰবিনছনৰ সেৱাত জীৱিকা অৰ্জন কৰিবলৈ আৰম্ভ কৰিছিল। এজন অন্ধ দাৰ্শনিক জন গফৰ অনানুষ্ঠানিক নিৰ্দেশনাৰ পৰা যথেষ্ট বৈজ্ঞানিক জ্ঞান আহৰণ কৰিছিল।
 
## চাকৰি জীৱন
২৭ বছৰ বয়সত, তেওঁক মানচেষ্টাৰৰ "মানচেষ্টাৰ একাডেমী"ত গণিত আৰু প্ৰাকৃতিক দৰ্শনৰ শিক্ষক হিচাপে নিযুক্ত কৰা হৈছিল, যি হৈছে এক ভিন্নমত পোষণ কৰা একাডেমী। তেওঁ সাত বছৰ কাল ৰৈছিল যেতিয়া মহাবিদ্যালয়খনৰ অৱনতি হোৱা বিত্তীয় পৰিস্থিতিৰ ফলত তেওঁ পদত্যাগ কৰিছিল। আকৌ ডেল্টনে একেটা বিষয়ত ব্যক্তিগত শিক্ষক হিচাপে এটা নতুন কেৰিয়াৰ আৰম্ভ কৰিছিল।

## মৃত্যু
১৮৪৪ চনৰ ২৭ জুলাইত, মানচেষ্টাৰত, ডেল্টন ৰ মৃত্যু হয়। 

## তথ্যসূত্ৰ

শ্ৰেণী:যুক্তৰাজ্যৰ ব্যক্তি
শ্ৰেণী:ৰসায়নবিদ
শ্ৰেণী:পদাৰ্থ বিজ্ঞানী
শ্ৰেণী:বতৰ বিজ্ঞানী
শ্ৰেণী:মৃত ব্যক্তি
স্বামী হৰিদাস

**স্বামী হৰিদাস** () স্বামী হৰিদাস এজন আধ্যাত্মিক কবি আৰু শাস্ত্ৰীয় সংগীতজ্ঞ আছিল। 

## জন্ম আৰু পৰিচয়
স্বামী হৰিদাসৰ জন্মৰ তাৰিখ লৈ বহু মতভেদ আছে। তানসেনৰ জন্মৰ কিছু কাল পূৰ্বে স্বামী হৰিদাসৰ জন্ম হয় বুলি ধাৰণা কৰা হয়।স্বামী হৰিদাস (১৪৭৮-১৫৭৩) তেওঁ এগৰাকী আধ্যাত্মিক কবি আৰু শাস্ত্ৰীয় সংগীতজ্ঞ আছিল। ভক্তিমূলক ৰচনাসমূহৰ এক বৃহৎ অংশৰ কৃতিত্ব, বিশেষকৈ ধ্ৰুপদ শৈলীত, তেওঁক দিয়া যায় আৰু তেওঁ ৰহস্যবাদৰ হৰিদাসী বিদ্যালয়ৰ প্ৰতিষ্ঠাপক, যি আজিও উত্তৰ ভাৰতত পোৱা যায়। তেওঁৰ কামে উত্তৰ ভাৰতৰ শাস্ত্ৰীয় সংগীত আৰু ভক্তি আন্দোলন দুয়োটাকে প্ৰভাৱিত কৰিছিল৷ জনপ্ৰিয় হৰিবংশ মহাপ্ৰভু, হৰিৰাম ব্যাস, ৰূপগোস্বামী, বিদ্যাপতি, মহাপ্ৰভু বল্লভাচাৰ্য, বিতাৰ্থলনাথ (গুচাইঞ্জি) তেওঁৰ সমসাময়িক আছিল 

১৬০০ চনত তেওঁৰ অনুগামীসকলক বংশগত গৃহস্থ গোস্বামী আৰু তপস্বী সাধুসকলৰ মাজত বিভক্ত হোৱাৰ বাবে হৰিদাসৰ জীৱনীখনৰ পৃথক পৃথক সংস্কৰণ আছে। আধুনিক পণ্ডিতসকলে কয় যে তেওঁ ১৫০০ চনত বাস কৰিছিল। গোস্বামীসকলে তেওঁৰ জন্ম হৰিদাসপুৰত হোৱা বুলি দাবী কৰে আৰু তেওঁৰ পিতৃ মুলতানৰ বুলি দাবী কৰে যদিও সাধুসকলে তেওঁৰ জন্ম বৃন্দাবনৰ কাষৰ ৰাজপুৰত হোৱা বুলি দাবী কৰে। গোস্বামীসকলে তেওঁৰ পিতৃ অশুধীৰ, সাৰস্বত ব্ৰাহ্মণ বুলি দাবী কৰে, কিন্তু সাধুসকলে দাবী কৰে যে হৰিদাস এজন সানাথ্য ব্ৰাহ্মণ আছিল আৰু হৰিদাস কেৱল আশুধীৰৰ শিষ্য আছিল, তেওঁৰ পুত্ৰ নাছিল। গোস্বামীসকলে দাবী কৰে যে হৰিদাস এসময়ত বিবাহিত পুৰুষ আছিল যদিও পিছলৈ বিষ্ণুস্বামী সম্প্ৰদায়ত সাধু হৈ পৰিছিল, কিন্তু সাধুসকলে দাবী কৰে যে, হৰিদাস কেতিয়াও বিবাহিত নাছিলেই আৰু তেওঁ নিম্বাৰ্ক সম্প্ৰদায়ৰ সদস্য আছিল। আধুনিক পণ্ডিতসকলে কয় যে হৰিদাস সম্ভৱতঃ কোনো পন্থাত দীক্ষিত হোৱা নাছিল আৰু তেওঁ নিধিবনত নিজৰ স্বতন্ত্ৰ ভক্তিমূলক সখীভাৱৰ পথ অনুসৰণ কৰিছিল যদিও তেওঁ হয়তো দুয়োটা পন্থাৰ দ্বাৰা প্ৰভাৱিত হৈছিল। নিধিবনতেই তেওঁ *বাঁকে বিহাৰী* দেৱতাক আৱিষ্কাৰ কৰিছিল, যাৰ পূজা পৰৱৰ্তী সময়ত জগন্নাথ নামৰ এজন পুৰোহিতে পৰিচালনা কৰিছিল। গোস্বামী আৰু সাধুসকলে একমত যে গোস্বামীসকল জগন্নাথৰ বংশধৰ, যাক গোস্বামীসকলে হৰিদাসৰ কনিষ্ঠ ভাতৃ বুলি দাবী কৰে, কিন্তু সাধুসকলে দাবী কৰে যে তেওঁ কেৱল হৰিদাসৰ কৃষ্ণ মূৰ্তিত উপস্থিত হোৱা সাৰস্বত পুৰোহিত আছিল।
তেওঁৰ আটাইতকৈ বিশিষ্ট তপস্বী অনুগামী আছিল বিথাল বিপুল।

হৰিদাসে ব্ৰজ ভাষা কবিতা ৰচনা কৰিছিল, যিবোৰ অষ্টাদশ সিদ্ধান্ত আৰু কেলিমাল নামৰ দুখন গ্ৰন্থত সংগ্ৰহ কৰা হৈছিল।
হৰিদাসে ধ্ৰুপদ শৈলীত গাইছিল আৰু তেওঁৰ গ্ৰন্থৰ বিষয়বস্তু কেৱল কৃষ্ণ-কুঞ্জবিহাৰী আৰু ৰাধা-শ্যামৰ বনলীলাৰ বৰ্ণনা আৰু প্ৰশংসাৰে গঠিত আছিল।

জনপ্ৰিয় পৰম্পৰা অনুসৰি হৰিদাস আকবৰৰ দৰবাৰত গান গোৱা মিঞা তানচেনৰ শিক্ষক আছিল, অৱশ্যে পণ্ডিতসকলে ইয়াক অসম্ভৱ বুলি গণ্য কৰে।

## তথ্যসূত্ৰ

শ্ৰেণী:ভক্তিবাদী কবি
শ্ৰেণী:ভক্তি আন্দোলন
শ্ৰেণী:ভাৰতীয় শাস্ত্ৰীয় সংগীতজ্ঞ
ব্ৰজেন্দ্ৰনাথ শীল

**ব্ৰজেন্দ্ৰনাথ শীল ** (ইংৰাজী: Brajendra Nath Seal) এগৰাকী ভাৰতীয় বঙালী দাৰ্শনিক আছিল।

## জন্ম আৰু বংশ পৰিচয়
তেখেতৰ জন্ম হৈছিল ১৮৬৪ চনৰ ৩ ছেপ্টেম্বৰ তাৰিখে। তেখেতৰ পিতৃ মহেন্দ্ৰনাথ শীল।

## শিক্ষা
তেখেতে ১৮৬১ চনত বি এ আৰু ১৮৮৪ চনত এম এ পৰীক্ষাত উত্তীৰ্ণ হয়।

## চাকৰি জীৱন
তেখেতে ১৮৮৫ চনত নাগপুৰৰ মৰিচ কলেজত অধ্যাপক ৰূপে কৰ্মজীৱন আৰম্ভ কৰে। ১৮৯৪ চনৰ পৰা ১৯২২ চনলৈ কোচ বিহাৰ ভিক্টৰিয়া কলেজৰ অধ্যক্ষ হয়। ১৯২১ চনত মহীশূৰ বিশ্ববিদ্যালয়ৰ উপাচাৰ্য হিচাপে কাৰ্যনিৰ্বাহ কৰে৷

## সাহিত্যৰাজি
তেখেতৰ The positive science of the Ancient Hindus নামৰ কিতাপ ১৯১৫ চনত প্ৰকাশিত হয়। 

## বঁটা আৰু সন্মান
তেখেতে ১৯২৬ চনত ছাৰ উপাধিৰে বিভূষিত হয়। তেওঁ ৰাজতন্ত্ৰ উপাধিৰে সন্মানিত হয়। 

## মৃত্যু
তেখেতৰ মৃত্য হয় ১৯৩৮ চনৰ ৩ ডিচেম্বৰত।

## তথ্যসূত্ৰ

শ্ৰেণী:ভাৰতীয় দাৰ্শনিক
শ্ৰেণী:সংক্ষিপ্ত জীৱনী
নিৰুপমা ফুকন

**নিৰুপমা ফুকন** () হৈছে এগৰাকী অসমীয়া সাহিত্যিক। তেওঁৱেই হৈছে হিন্দীৰ পৰা অসমীয়ালৈ অনুবাদ কৰ্ম আৰম্ভ কৰি সমাদৃত হোৱা প্ৰথম গৰাকী অনুবাদিকা। 

## জন্ম
*১৯২৮ চনৰ ৪ ছেপ্টেম্বৰত গোলাঘাটত নিৰুপমা ফুকনৰ জন্ম হয়। তেওঁৰ পিতৃৰ নাম শৰত কুমাৰ শৰ্মা।

## চাকৰি জীৱন
তেওঁ ডিব্ৰগড় বিশ্ববিদ্যালয়ৰ অধ্যাপক আছিল।

## সাহিত্যৰাজি
### গ্ৰন্থ
*সূৰুজপুৰৰ নব্য কন্যা (১৯৮৭ চন)

### অনুবাদমূলক গ্ৰন্থ
*হিন্দী সাহিত্যৰ অনুবাদিকা হিচাপে বিশেষভাবে খ্যাতি থকা নিৰুপমা ফুকণৰ অনুবাদমূলক পুথিসমূহ হৈছে:
#গোদান
#প্ৰতিজ্ঞ
#চন্দ্ৰগুপ্ত
#জীৱনীমালা
#আহুতি (হৰি কৃষ্ণ প্ৰেমীৰ নাটক)

### শিশু সাহিত্য
#বুলবুল আৰু বাদশাহ
#গীত গোৱা চৰাই
#কাশ্মীৰ দেশৰ সাধু

## বঁটা আৰু সন্মান
*সাহিত্য একাডেমী বঁটা (১৯৯৯ চনত মুনচি প্ৰেমচাণ্ডৰ 'গোদান' অসমীয়ালৈ অনুবাদ কৰাৰ বাবে লাভ কৰে)।

## তথ্যসূত্ৰ
বিপাশা বৰা

**বিপাশা বৰা** () হৈছে এগৰাকী অসমীয়া গল্পকাৰ। 

## জন্ম
১৯৮৬ চনত যোৰহাটৰ সৰু চৰাই চাহ বাগিছাত বিপাশা বৰাৰ জন্ম হয়।

## শিক্ষা
স্নাতক পৰ্যন্ত তেওঁ শিক্ষা যোৰহাটত কৰিছিল। যোৰহাটৰ চৰকাৰী উচ্চতৰ মাধ্যমিক বহুমুখী বালিকা মহাবদ্যালয়ৰ পৰা ইতিহাস সন্মানীয় বিষয় হিচাপে লৈ স্নাতকত উত্তীৰ্ণ হয়। পাছত তেওঁ তেজপুৰ বিশ্ববিদ্যালয়ৰ পৰা সংস্কৃতি অধ্যয়ন বিভাগৰ পৰা স্নাতকোত্তৰ পাছ কৰে।

## সাহিত্যৰাজি
তেওঁ সৰুৰে পৰা গল্প,কবিতা আদি লিখিবলৈ আৰম্ভ কৰে। তেখেতৰ প্ৰথমখন গল্পপুথি হৈছে “মৌ-মাখি সাম্ৰাজ্য”। তেখেতৰ প্ৰথম প্ৰকাশিত উপন্যাস হ'ল 'জাকাৰান্দা'৷(বনলতা,২০২৩)

## বঁটা আৰু সন্মান
#মৌ-মাখি সাম্ৰাজ্য নামৰ গল্পপুথিৰ বাবে বিপাশা বৰাই ২০১৮ চনত সাহিত্য অকাডেমিৰ “যুৱ পুৰস্কাৰ” লাভ কৰে।
#জাকাৰান্দা উপন্যাসৰ বাবে ২০২৩ বৰ্ষৰ অক্টোবৰ মাহত"গোলাপ চন্দ্ৰ বৰা সোঁৱৰণী উপন্যাস বঁটা" লাভ কৰে৷

## তথ্যসূত্ৰ

শ্ৰেণী:অসমীয়া সাহিত্যিক
শ্ৰেণী:সাহিত্য অকাডেমি যুৱ পুৰস্কাৰ বিজয়ী
শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
কেশৱানন্দ দেৱগোস্বামী

**কেশৱানন্দ দেৱগোস্বামী** () হৈছে একাধাৰে এগৰাকী অসমীয়া পণ্ডিত-গৱেষক, শিপ্লী-সংগীতজ্ঞ, লেখক- কবি, গীতিকাৰ-কণ্ঠশিল্পী, অনুবাদক, ঔপন্যাসিক আৰু শিশু সাহিত্যক।

## জন্ম আৰু বংশ পৰিচয়
কেশৱানন্দ দেৱগোস্বামীৰ জন্ম হয় নগাঁও জিলাৰ ধিঙৰ বালিসত্ৰত ১৯৩০ চনৰ ৯ ফেব্ৰুৱাৰী তাৰিখে। তেখেতৰ পিতৃ শিৱেন্দ্ৰ দেৱ অধিকাৰ গোস্বামী আৰু মাতৃ ঊষা দেৱী। 

## শিক্ষা
দেৱগোস্বামীয়ে ১৯৫৪ চনত বৰদোৱাৰ হাইস্কুলৰ পৰা প্ৰৱেশিকা পৰীক্ষাত উত্তীৰ্ণ হয়। তেখেতে ১৯৫৬ চনত আই এ আৰু ১৯৫৮ চনত বি এ পৰীক্ষাত উত্তীৰ্ণ হয়। ১৯৬০ চনত গুৱাহাটী বিশ্ববিদ্যালয়ৰ পৰা প্ৰথম শ্ৰেণীৰ প্ৰথম স্থান লাভ কৰি অসমীয়া বিষয়ত এম এ ডিগ্ৰী লাভ কৰে। 

## চাকৰি জীৱন
দেৱগোস্বামীয়ে নগাঁৱৰ আনন্দৰাম ঢেকিয়াল ফুকন মহাবিদ্যালয়ত অধ্যাপক হিচাপে কৰ্মজীৱন আৰম্ভ কৰে। দেৱগোস্বামী ডিব্ৰুগড় বিশ্ববিদ্যালয়ৰ প্ৰথমগৰাকী অধ্যাপক আছিল। ১৯৭৪ চনৰ পৰা ১৯৭৭ চনলৈকে তেওঁ পঞ্জাৱৰ পাটিয়ালা বিশ্ববিদ্যালয়ৰ অধ্যাপক আছিল। 

## সাহিত্যৰাজি
## নাটক
*নৰকাসুৰ বধ (১৯৪৬)
*বৃত্ৰাসুৰ বধ (১৯৫১)
*অমৃত মন্থন (১৯৫২)

## কবিতা পুথি
*পিঠাৰ ৰহস্য (১৯৫১)
*চিত্ৰলেখা (১৯৫২)

## উপন্যাস
*গৈল কোন দিশে
*কাৰণ্য কেদাৰ
*এৰি অহা গাঁওখন 

## চুটিগল্প সংকলন
*দুসূতিমুখৰ ঘাট (১৯৬৩)

## শিশু সাহিত্য
*ক'ব জানিলে কথা
*কথাকীৰ্তন
*কীৰ্তনৰ সাধু 
*স-সে মিৰাৰ সাধু 
*নাহিবি জপনা দেই
*বৰ্ণবোধ

## অনুবাদ সাহিত্য
*নামঘোষাৰ পঞ্জাৱী
*জপজি চাহিব
*বেদমাতা গায়ত্ৰী
*সন্দেশৰাসক
*কৰ্পূৰ মঞ্জৰী 

### সম্পাদিত গ্ৰন্থ
*শংকৰদেৱৰ বলিচলন
*কুৰুক্ষেত্ৰ
*কীৰ্তনঘোষা
* অংকমালা
*মাধৱদেৱৰ নামঘোষা আদি 

## বঁটা আৰু সন্মান
*ভাষাসুমন বঁটা (২০০৩)
*শংকৰদেৱ বঁটা (২০০৭)
*লক্ষ্মীনাথ বেজবৰুৱা বঁটা
*কৃষকান্ত সন্দিকৈ বঁটা 
*আনন্দৰাম বৰুৱা বঁটা (২০১৫)

## মৃত্যু
দেৱগোস্বামীৰ মৃত্যু হয় ২০১৬ চনৰ ৫ ফেব্ৰুৱাৰী তাৰিখে।

## তথ্যসূত্ৰ
আনন্দ কুমাৰস্বামী

**আনন্দ কুমাৰস্বামী** (ANANDA COOMARASWAMY) হৈছে এগৰাকী দাৰ্শনিক। 

## জন্ম আৰু বংশ পৰিচয়
আনন্দ কুমাৰস্বামী 
জন্ম হয় ১৮৭৭ চনৰ ২২ আগষ্টত তামিল পৰিয়ালত। তেখেতৰ পিতৃৰ নাম চাৰ মুটু কুমাৰ স্বামী আৰু মাতৃৰ নাম লেডি কুমাৰ স্বামী।

## সাহিত্যৰাজি
তেখেতৰ বিখ্যাত গ্ৰন্থ হল *ইনণ্টডাকচন টু ইণ্ডিয়ান আৰ্ট 
*ডেন্স অৱ শিব 
*হিষ্টৰি অৱ ইণ্ডিয়ান এণ্ড ইণ্ডোনেছিয়ান আৰ্ট 

## বঁটা আৰু সন্মান
তেখেতক লণ্ডন বিশ্ববিদ্যালয়ে ডক্টৰেট ইন চায়েন্স উপাধি প্ৰদান কৰে।

## মৃত্যু
তেখেতৰ মৃত্যু হয় ১৯৪৭ চনৰ ৯ ছেপ্টেম্বৰত।

## তথ্যসূত্ৰ
মহৰ্ষি ভৰত

**মহৰ্ষি ভৰত** () সংগীত জগতৰ এক স্মৰণীয় নাম।

## জম্ম
*মহৰ্ষি ভৰতৰ জন্ম সম্বন্ধে বহুতো মত পোৱা যায়। 
*১ম মত অনুসৰি তেওঁৰ জন্ম হৈছিল খৃঃ পূৰ্ব ২য়ত।  মত অনুসৰি চতুৰ্থৰ পৰা পঞ্চম ৰ ভিতৰত। 
## শিক্ষা
## কৰ্মজীৱন
তেখেতে ভৰত নাট্য শাস্ত্ৰ আৰু সঙ্গীতৰ লগত জড়িত আছিলে। 

## গ্ৰন্থৰাজি
*ভৰত মুনিয়ে যি দুখন বীণাৰ চৰ্চা কৰিছিল তাৰ ভিতৰত ৭ডাল তাৰ থকা বীণা নাম আছিল "চিত্ৰাবীণা।" 
* ২১ডাল তাৰ থকা বীণাখনৰ নাম আছিল বিপঞ্চবীণা। 
## তথ্যসূত্ৰ
প্ৰণবিৰাম বৰুৱা

**প্ৰণবিৰাম বৰুৱা** () আছিল এগৰাকী। আগখাৰী সঙ্গীত শিল্পী। 

## জম্ম
প্ৰণবিৰাম বৰুৱা জন্ম ১৯৩৮ চনত সোণাৰিত হয়। 

## শিক্ষা

## কৰ্মজীৱন
*তেখেতে আকাশবাণী কেন্দ্ৰ গুৱাহাটীৰ এগৰাকী গীতিকাৰ, সুৰকাৰ, তথা কণ্ঠশিল্পী ৰূপে স্বীকৃতি লাভ কৰিছিল। ref>কথা বৰেণ্য, শোণিত বিজয় দাস, পৃষ্ঠা নং ২৮৮
*চিৰাজ আৰু একপল(হিন্দী) ছবি দুখনত অভিনয় কৰিছিল। 

*চিৰাজ আৰু মিৰিজীয়ৰী ছবি দুখনত ভূপেন হাজৰিাদেৱৰ লগত সহকাৰী হিচাপে সঙ্গীত পৰিচালনা কৰিছিল। ref>কথা বৰেণ্য, শোণিত বিজয় দাস, পৃষ্ঠা নং ২৮৮

## গ্ৰন্থৰাজি

## তথ্যসূত্ৰ
দিলীপ চৌধুৰী

**দিলীপ চৌধুৰী** () হৈছে এগৰাকী অসমীযা সংগীতৰ একান্ত সাধক। 
## সংক্ষিপ্ত জীৱনী
১৯৪৪ চনৰ ১৭ অক্টোবৰত তেজপুৰ চহৰৰ পৰা প্ৰায় ১৪ কিলোমিটাৰ নিলগৰ দিপোটা অঞ্চলৰ এটি অতি সম্ভ্ৰান্ত মৌজাদাৰৰ ঘৰত তেখেতৰ জন্ম হয়। ১৯৫৯ চনত তেজপুৰ চৰকাৰী হায়াৰ চেকেণ্ডেৰী স্কুল পৰা মেট্ৰিক,১৯৬১ চনত গুৱাহাটী বি .বৰুৱা কলেজৰ পৰা আই.এছ আৰু ১৯৬৩ চনত দৰং কলজৰ পৰা বি.এ পাছ কৰে।

গুৱাহাটী বিশ্ববিদ্যালয়ৰ পৰা ৰাজনীতি বিজ্ঞান বিভাগৰ এম. এ. শ্ৰেণীত এবছৰ মান পঢ়ি সামৰি চৌধুৰদেৱে কলেজ আৰু বিশ্ববিদ্যালয়ত শ্ৰেষ্ঠ গায়কৰ সন্মান লাভ কৰে। ১৯৬৮ চনত 'এই পৃথিৱীৰ নাটঘৰ মই ভাৱৰীয়া' শীৰ্ষক গীতটি আকাশ বাণী গুৱাহাটী কেন্দ্ৰত গীত গাবলৈ লোৱা চৌধুৰী দেৱৰ বহু কেইটা স্মৰণীয় গীতৰ সুৰকাৰ তথা গায়ক। ১৯৮০ চনত তেওঁ সাংস্কৃতিক সঞ্চালকৰ অধীনৰ 'জ্যোতি-ভাৰতী'ত প্ৰযোজনা সহায়ক হিচাপে যোগদান কৰে।

২০০৬ চনৰ ২১ জানুৱাৰীত দুৰাৰোগ্য কৰ্কট ৰোগত আক্ৰান্ত হৈ মৃত্যু হয়।

## তথ্যসূত্ৰ

শ্ৰেণী:অসমৰ কণ্ঠশিল্পী
শ্ৰেণী:কৰ্কট ৰোগত মৃত্যু
এটা দ্বীপ সাতটা কবৰ

**এটা দ্বীপ সাতটা কবৰ** ৰঞ্জু হাজৰিকাই ৰচনা কৰা এখন অসমীয়া উপন্যাস। এই উপন্যাসৰ কাহিনী কল্পনা আৰু বাস্তৱ জীৱনৰ সংমিশ্ৰণৰ আলমত লিখা হৈছে। এই গ্ৰন্থখনৰ প্ৰথম সংস্কৰণ হৈছিল ২০০৩ চনত। 

## লেখকৰ পৰিচয়
ৰঞ্জু হাজৰিকাৰ জন্ম ২৪ জুলাই, ১৯৫২ চনত। তেওঁ অসমৰ এজন লেখক। তেখেতৰ প্ৰকৃত নাম কুমুদ চন্দ্ৰ হাজৰিকা। শোণিতপুৰ জিলাৰ মোনাবাৰী চাহ বাগিছাত জন্মগ্ৰহণ কৰি হাজৰিকাই শৈশৱকাল কলিয়াবৰত পাৰ কৰে। মূলতঃ ভৌতিক আৰু থ্ৰিলাৰ কাহিনীৰ বাবে জনাজাত হাজৰিকাই কল্পবিজ্ঞান, সামাজিক, শিশু সাহিত্য, অভিযানমূলক, জ্যোতিষ আদি বিষয়তো বহু গ্ৰন্থ লিখি উলিয়াইছে। ১৯৭৩ চনত প্ৰথম উপন্যাস প্ৰকাশ কৰাৰে পৰা বৰ্তমানলৈ তেখেতৰ প্ৰায় ৭৫০খন গ্ৰন্থ প্ৰকাশ পাইছে। 

## কাহিনীৰ সাৰাংশ
ভাৰতবৰ্ষৰ বিজয়নগৰৰ তেতিয়া দিনৰ ৰজা আছিল সূৰ্য সিংহ। সূৰ্য সিংহৰ দুই পুত্ৰ জয় সিংহ আৰু দেৱ সিংহৰ লগত ভাৰতৰ পৰা আটলাণ্টিক মহাসাগৰেৰে পৃথিৱীৰ ভ্ৰমণৰ উদ্দেশ্যৰে ওলাই গৈছিল, জাহাজখনৰ নাম আছিল আটলাণ্টা৷ এটা আইচৰ্গত খুন্দা মাৰি চূৰ্ণ-বিচূৰ্ণ হৈ যায় আৰু আৰু জাহাজৰ কেপ্তেইনজনৰ লগতে সূৰ্য সিংহৰ পুত্ৰ দেৱসিংহ সেই দ্বীপটোত পৰে, আৰু সেই দ্বীপটোতেই বিভিন্ন দেশৰ সাতজন ব্যক্তি গোট খায়৷ প্ৰথমে তেওঁলোকে ভাবিছিল সেই দ্বীপটোত কোনো নাই আৰু ইয়াৰ পৰা ওলাই যোৱাটো অসম্ভৱ। সেয়ে তেওঁলোকে সঁচাকৈয়ে তেওঁলোকৰ মৃত্যু হ'ব বুলি ভাবি সাতটা কবৰ আগতীয়াকৈ খান্দিছিল। দিন বাগৰাৰ লগে লগে তেওঁলোক ৰজাৰ পুত্ৰৰ লগত গোটেই দ্বীপটো ঘূৰিলে আৰু লাহে-লাহে খাদ্যৰ নাটনিত পৰিলে। যাৰ ফলত তাৰে ২-৩ জনে মৃত্যুবৰণ কৰিলে। তেতিয়া সেই কবৰতেই তেওঁলোকৰ কবৰ দিয়া হৈছিল। তেওঁলোকৰ এজন এজন খাদ্য সংকটত এজন বেমাৰত পৰি, আকৌ এজন অক্টোপাচৰ কবলত পৰি মৃত্যু হয়। যি কেইজন বাকী থাকিল তেওঁলোকৰ মাজতো মনোমালিন্য ঘটিছিল যদিও দ্বীপটোও এখন ঘৰ হিচাপেই বাস কৰিছিল। তেওঁলোকে বুজিছিল যে হ'লেও তেওঁলোক লগতে থাকিব লাগিব। গতিকে দেৱসিংহৰ লগতে বাকীকেইজন লোক লগ হৈ আছিল। কিন্তু পিছলৈ তেওঁলোকৰ মাজৰো এজন-এজনকৈ মৃত্যু মুখত পৰে। শেষত থাকে দেৱসিংহৰ লগতে অন্য এজন লোক। বাকী ৬জনৰে মৃত্যু হয় আৰু সেই খান্দি ৰখা কবৰতে তেওঁলোকৰ নিথৰ দেহ পৰি ৰয়। শেষত এখন হেলিকপ্টাৰ আহি সেই দ্বীপত উদ্ধাৰ অভিযান আৰম্ভ কৰিছিল। তেতিয়াই মাত্ৰ দুজন লোক জীয়াই আছিল। দেৱসিংহ আৰু আন এজনে বাছিম বুলি আশা কৰিছিল। কিন্তু সাত নম্বৰ জনে ৬ নম্বৰ জনক কবৰ দি ঘূৰিব ধৰোঁতেই দ্বীপটোত পূৰ্ণ হয় তেওঁৰ নিথৰ দেহাৰে। শেষত দ্বীপটোৰ পৰা অকল দেৱসিংহই সুকলমে উভতি আহিব পাৰে। এই উপন্যাসখনৰ পৰা বুজা যায় যে যদিহে জীয়াই থকাৰ প্ৰবল হেঁপাহ মনত পুঁহি ৰখা হয় তেতিয়া তাৰ আগত মৃত্যুয়েও হাৰ মানে আকৌ যদিহে মৃত্যু নিশ্চিত হৈ থাকে তেওঁক ভগৱানেও বচাব নোৱাৰে‌। 

## চৰিত্ৰসমূহ
সূৰ্য সিংহ, জয় সিংহ, দেৱ সিংহ, যোছেফ ফাৰ্ণি

## তথ্য সংগ্ৰহ

## বাহ্যিক সংযোগ

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
কাঞ্চন

এইটো এটা দ্ব্যৰ্থতা দূৰীকৰণ পৃষ্ঠা। **কাঞ্চন** বুলিলে মূলতঃ বিভিন্ন প্ৰজাতিৰ ফুলক বুজা যায়। কাঞ্চন শব্দটোৱে নিম্নলিখিত প্ৰবন্ধবোৰ সূচাব পাৰে:

;উদ্ভিদ
* বগা কাঞ্চন, এবিধ সপুষ্পক উদ্ভিদ
* ৰঙা কাঞ্চন, এবিধ সপুষ্পক উদ্ভিদ
* মাটি কাঞ্চন, এবিধ সপুষ্পক উদ্ভিদ
* কামিনী কাঞ্চন, এবিধ সপুষ্পক চীৰসেউজীয়া উদ্ভিদ
* কাঞ্চন লতা, মেৰমেৰী লতাৰ আন এক নাম
;সাহিত্য
* কাঞ্চন (উপন্যাস), অনুৰাধা শৰ্মা পূজাৰী ৰচিত এখন অসমীয়া উপন্যাস
;ব্যক্তি
* কাঞ্চন বৰুৱা (১৯১৪–১৯৯৮), সাহিত্যিক ভুৱন মোহন বৰুৱাৰ ছদ্মনাম
* কাঞ্চন চৌধুৰী ভট্টাচাৰ্য (১৯৪৭–২০১৯), এগৰাকী ভাৰতীয় আৰক্ষী সেৱাৰ বিষয়া
ঠেঙ্গা পাৰা

**ঠেঙ্গা পাৰা** কামৰূপ গ্ৰাম্য জিলাৰ এখন গাঁও, যি কামৰূপৰ ৰাণীত অৱস্থিত।
হেমেন হাজৰিকা

**হোমেন হাজৰিকা** () হৈছে এগৰাকী অসমীয়া গায়ক,সুৰকাৰ আৰু গীতিকাৰ | 

## জন্ম আৰু বংশ পৰিচয়
উত্তৰ গোৱাহাটীৰ ৰজাদুৱাৰত ১৯২৬ চনত জন্ম লাভ কৰে | 

## শিক্ষা

## চাকৰি জীৱন
## সাহিত্যৰাজি
হোমেন হাজৰিকাই গাঁৱলীয়া জীৱনৰ বিহু আৰু বনগীতৰ ৰচনা কৰে |তেওঁ সংগীত পৰিচালনা কৰা একমাত্ত ছৱিখন হৈছে দ্বিজেন্দ্ৰ নাৰায়ণ দেৱ পৰিচালিত ৰাংধালী (১৯৭৯) | এই ছবিৰ ´ৰিং মাৰি শুনিলোঁ `,´ জাক জাক জাকৈয়া ছোৱালী`,´আকাশে নামিলে বেলা` আদি অতি জনপ্ৰিয় গীতবোৰৰ ৰচয়িতাও হাজৰিকা |

### সম্পাদিত গ্ৰন্থ

### সৃষ্টিশীল গ্ৰন্থ
যেনে প্ৰবন্ধ সংকলন, কবিতা, গল্প, উপন্যাস আদি

## বঁটা আৰু সন্মান

## তথ্যসূত্ৰ

শ্ৰেণী:অসমীয়া চলচ্চিত্ৰৰ সংগীত পৰিচালক
শ্ৰেণী:অসমীয়া চলচ্চিত্ৰৰ নেপথ্য কণ্ঠশিল্পী
শ্ৰেণী:অসমৰ কণ্ঠশিল্পী
শ্ৰেণী:সংক্ষিপ্ত জীৱনী
ডাণ্টে এলিগিয়েৰি

**ডাণ্টে এলিগিয়েৰি** () চমুকৈ “ডাণ্টে” ইটালিৰ এজন বিখ্যাত ৰোমাণ্টিক কবি, লেখক তথা দাৰ্শনিক আছিল।

## জন্ম আৰু বংশ পৰিচয়
১২৬৫ চনৰ মে মাহত কোনো এক শুভদিনত ডাণ্টেৰ জন্ম হয়। মাকৰ নাম আছিল বেলা অলিঘিয়েৰি। দেউতাক তেওঁৰ নাম ৰাখিছিল ডুৰাণ্ট অলিঘিয়েৰি। ফ্লোৰান্সত থকা পৰিয়ালৰ এক সুন্দৰ ঐতিহ্য আছিল যদিও তেওঁৰ জন্ম সময়ত এই পৰিয়ালটো দৰিদ্যলৈ পৰ্যবসিত হৈছিল। নিচেই সৰুতে তেওঁ মাকক হেৰুৱাইছিল তেতিয়াই তেওঁ দেউতাকে আন এজনী মাহী মাক লৈছিল। এজন সতীয় ভাই আৰু দুজনী অৰ্ধ ভগ্নী লগত তেওঁৰ অসুখী জীৱন পাৰ হৈছিল। 

## শিক্ষা
ফৰাচী বিশ্ব- কোষ "ট্ৰছ'ৰ" ক ইটালী বিশ্ব - কোষ " ট্ৰেছোৰেট্ৰো" লৈ  ত্ৰজমা কৰা স্কুলীয়া শিক্ষক ব্ৰুনেতো লেটিনৰ পৰা " মানুহে কেনেকৈ জীৱনত অমৰত্ব পাব পাৰে " শিকি জীৱনত তেওঁ প্ৰথম প্ৰেৰণা অনুভৱ কৰিছিল। কৈশোৰৰ আদৰ্শ কবি আছিল মহাকবি ভাৰ্জিল। ১২৮৭ চনত বোকাচি অই তেওঁক বুলন চহৰত লগ পাইছিল। লগে লগে তেওঁ অনুশীলন কৰিছিল বাস্তৱত প্ৰয়োজন হোৱা চিকাৰ, অসি চলন, সংগীত সুগম নেৰা নেপেৰা অনু -ধ্যান। বিশ্বাসী বন্ধু কেভালকেণ্টিৰ সহযোগত সংস্কৃতি শ্ৰেণীটোত সোমাই সেই কালৰ ভালেমান কবি শিল্পী সান্নিধ্যলৈ যোৱাৰ সুযোগ লাভ কৰিছিল। মাত্ৰ ন বছৰ বয়সতে ঘটিছিল পৃথিৱী বিখ্যাত সেই প্ৰেমৰ ঘটনাটো। প্ৰেমিকা আছিল সমবয়সীয়া ৰূপহী, ব্ৰিয়েট্ৰিচ। উৰফে "বাইচ" আছিল ফ্লোৰান্স চহৰৰ নেতৃস্থানীয় নাগৰিক ফলকো পৰ্টি নাৰীৰ জী। তেওঁ বাইছক অপ্ৰান প্ৰেম কৰিছিল যদিও তেওঁ বাইছক নিজৰ কৰিব নোৱাৰিলে। সেইয়ে তেওঁ বাইচৰ স্মৃতিত কেইবাটাও কবিতাত বাইচৰ  নাম উল্লেখ কৰিছিল। 

## চাকৰি জীৱন
ডাণ্টেৰ বন্ধু কেভালকেন্তিৰ সহযোগত সেই উচ্চ মাধ্যবিত্ত শ্ৰেণীৰ ৰাজনৈতিক দল বিয়াঞ্চিত যোগদান কৰিলে। সূপুৰুষ ডাণ্টেৰ পৌৰুসে অচিৰেই তেওঁক পৌৰ-নিগম পৰিষদৰ উচ্চ পদত অভিষিক্ত কৰালে। 

## সৃষ্টিশীল গ্ৰন্থ
#কনভিভিয় (১৩০৮)
#ডিভাইন কমেডি (১৩১৮)

## কিতাপ
#দ্য মনাৰকিয়া

## মৃত্যু
*১৩২১ চনৰ  ১৪ ছেপ্টেম্বৰ তাৰিখে তেওঁ এক লেতেৰা জ্বৰৰ বলি হৈ ভেনিচত নশ্বৰ দেহ ত্যাগ কৰে। 

## তথ্যসূত্ৰ

শ্ৰেণী:দাৰ্শনিক
শ্ৰেণী:কবি
ফেমিনা

**ফেমিনা** এক মহিলাৰ ওপৰত ভিত্তি কৰি প্ৰকাশ পোৱা, ভাৰতীয় আলোচনী। এই আলোচনী টাইমস গ্ৰুপৰ মালিকানাধীনত প্ৰকাশ হয়। ভাৰতৰ আটাইতকৈ পুৰণি মহিলা ইংৰাজী আলোচনী ফেমিনা প্ৰায় ছয় দশক ধৰি প্ৰকাশ হৈ আহিছে। এই আলোচনীত মহিলাৰ লগত জড়িত বিভিন্ন বিষয়ৰ প্ৰবন্ধ আৰু আলোচনা প্ৰকাশ হয়। উদাহৰণস্বৰূপে কিছুমান বিষয় হৈছে সম্পৰ্ক, কেৰিয়াৰ, ফেশ্বন, সৌন্দৰ্য, আৰু উচ্চ সাফল্য অৰ্জন কৰা মহিলাৰ তথ্য, সাক্ষাৎকাৰ, ইত্যাদি। ফেমিনা (ইণ্ডিয়া)ৰ বৰ্তমান ফেচবুকত ২.৮ নিযুত অনুসৰণকাৰী আছে, ইনষ্টাগ্ৰামত ৫৫৬.৬০০  আৰু টুইটাৰত ৫৫২.০০০ আছে। এই দ্বিমাহিলী আলোচনীখনে ফেমিনা হিন্দী, ফেমিনা বাংলাআৰু ফেমিনা তামিলৰ  দৰে আঞ্চলিক ভাষাতো প্ৰকাশ হয়। ইয়াৰ উপৰিও, এই আলোচনীত *ফেমিনা চেলোন এণ্ড স্পা* প্ৰকাশ হয়, যাক মাহিলী ভাৰতীয় সৌন্দৰ্য ব্যৱসায়লৈ পোনপটীয়াকৈ বিতৰণ কৰা হয়, আৰু বিভিন্ন সময়ত *ফেমিনা ব্ৰাইডছ*, *ফেমিনা পেৰেণ্টিং*, আৰু *ফেমিনা কুকবুক* আদি প্ৰবন্ধও প্ৰকাশ হয়।

## বাহ্যিক সংযোগসমূহ
* ''ফেমিনা ইণ্ডিয়া'' ৱেবছাইট
* ''ফেমিনা হিন্দী'' ৱেবছাইট
*''ফেমিনা'' বাংলা ৱেবছাইট
*'' ফেমিনা'' তামিল ৱেবছাইট

## তথ্যসূত্ৰ

শ্ৰেণী:ভাৰতত প্ৰকাশিত আলোচনী
শ্ৰেণী:মহিলা আলোচনী
শ্ৰেণী:ইংৰাজী আলোচনী
শ্ৰেণী:বাংলা আলোচনী
শ্ৰেণী:হিন্দী আলোচনী
অৰুণোদয় আঁচনি

**অৰুণোদয় আঁচনি** () হৈছে ২০২০ চনৰ ২ অক্টোবৰ তাৰিখে অসম চৰকাৰৰ দ্বাৰা উন্মোচিত এখন আঁচনি। অৰুণোদয় আঁচনিৰ জৰিয়তে মহিলাসকলৰ স্বাস্থ্য আৰু পৰিপুষ্টিগত অভাৱ পূৰণৰ বাবে আৰু চিকিৎসা সম্বন্ধীয় খৰচৰ বাবে অসম চৰকাৰে আৰ্থিক সাহায্য প্ৰদান কৰে, আৰু এই আঁচনি মহিলা সবলীকৰণৰ ক্ষেত্ৰত এক পদক্ষেপ হিচাপে ঘোষিত হৈছে। আচঁনিখনৰ উন্মোচনৰ সময়ত চৰকাৰীভাৱে প্ৰচাৰিত ঘোষণাপত্ৰৰ জৰিয়তে কোৱা হৈছিল যে, এই আঁচনিখনৰ জৰিয়তে ৰাজ্যত বাস কৰা প্ৰায় ১৭ লাখ পৰিয়ালক প্ৰত্যক্ষ লাভালাভ স্থানান্তৰণ পদ্ধতিৰ মাধ্যমেৰে প্ৰতি মাহে ৮৩০ টকাৰ বিত্তীয় অনুদান প্ৰদান কৰা হ'ব। ২০২০ চনৰ অক্টোবৰ মাহৰ আৰম্ভণিৰ পৰা প্ৰতি মাহৰ প্ৰথম দিনা তেওঁলোকে ধন লাভ কৰি আহিছে। উল্লেখনীয় যে, চৰকাৰৰ ঘোষিত নীতি অনুসৰি পৰিয়ালৰ মুখ্য তত্ত্বাৱধায়ক মহিলা গৰাকীক আঁচনিৰ হিতাধিকাৰী হিচাপে গণ্য কৰা হয়।

## আঁচনিৰ বিৱৰণ
২০২০ চনৰ ১ ডিচেম্বৰ তাৰিখে কামৰূপ (গ্ৰাম্য) জিলাৰ আমিনগাঁও নুমলী জলাহ পেৰেড গ্ৰাউণ্ডত অনুষ্ঠিত এক চৰকাৰী কাৰ্য্যসূচীত অসমৰ তদানীন্তন মুখ্যমন্ত্ৰী সৰ্বানন্দ সোণোৱাল আৰু বিত্তমন্ত্ৰী হিমন্ত বিশ্ব শৰ্মাই অৰুণোদয় আঁচনিৰ শুভাৰম্ভ কৰে। চৰকাৰী বিৱৰণ অনুসৰি হিতাধিকাৰীসকলক ঔষধ ক্ৰয়ৰ বাবে ৪০০ টকা, ৪ কিলোগ্ৰাম দাইলজাতীয় খাদ্য আৰু ৪ কিলোৰাম চেনিৰ বাবদ ৫০% ৰাজসাহায্যৰ হাৰত ক্ৰমে ২০০ টকা আৰু ৮০ টকা, আৰু শাক-পাচলি আৰু ফল-মূলৰ ক্ৰয়ৰ বাবে ১৫০ টকা ধাৰ্য্য কৰা হৈছে। উল্লেখনীয় যে, এই আঁচনিখনে অসমৰ বড়োলেণ্ড টেৰিট'ৰিয়েল ৰিজ'ন (বিটিআৰ)ৰ অন্তৰ্গত ৪খন জিলাৰ ব্যতিৰেকে অসমৰ আন সকলো জিলাকে সাঙুৰি লয়। 

চৰকাৰৰ দ্বাৰা ঘোষিত নীতি অনুসৰি, অৰুণোদয় আঁচনিৰ হিতাধিকাৰীসকলক নিৰ্বাচন কৰিবলৈ একোখন জিলা পৰ্য্যায়ৰ নিৰীক্ষণ সমিতি থাকিব। হিতাধিকাৰীৰ প্ৰাথমিক নিৰ্বাচন যোগ্যতা বা অযোগ্যতা চুক্তিৰ ভিত্তিত গাঁও পঞ্চায়ত, গ্ৰাম্য পৰিষদ উন্নয়ন সমিতি, নগৰ স্থানীয় সংস্থা পৰ্যায়ত কৰা হ'ব। অবিবাহিত, বিবাহ বিচ্ছেদ হোৱা, স্বামীহাৰা তথা দিব্যাংগ লোক থকা দৰিদ্ৰ পৰিয়ালৰ হিতাধিকাৰীয়ে মাহেকৰ ৰেচনৰ সামগ্ৰী আৰু অন্যান্য অত্যাৱশ্যকীয় সামগ্ৰী ক্ৰয় কৰাৰ বাবে এই ধন পাব। এই ধনৰাশিৰ ফলত বছৰত অতিৰিক্ত ১০,০০০ টকা উপাৰ্জন হ’ব পৰিয়ালটোৰ। অৰুণোদয় আঁচনিৰ সুবিধা হিতাধিকাৰী পৰিয়ালৰ ঘৰৰ বাহিৰত বিভাগীয় চৰকাৰৰ ল'গ’ লগোৱা থাকিব। চৰকাৰৰ ঘোষণা অনুসৰি, এই আঁচনিৰ কাৰণে চৰকাৰে বাৰ্ষিক বাজেটত মুঠ ২৮০০ কোটি টকা ধাৰ্য কৰিছে।

২০২১ চনৰ ১৬ জুলাই তাৰিখে অসম চৰকাৰৰ দ্বাৰা প্ৰস্তাৱিত ২০২১-২০২২ বৰ্ষৰ বিত্তীয় বাজেটত অৰুণোদয় আঁচনিৰ হিতাধিকাৰীসকলে পাবলগা ধনৰ পৰিমাণ ৮৩০ টকাৰ পৰা ১০০০ টকালৈ বৃদ্ধি কৰা হৈছে।

বৰ্তমান অৰুণোদয় আঁচনিৰ ধন ১২৫০ টকালৈ বৃদ্ধি কৰিছে।

## তথ্যসূত্ৰ

শ্ৰেণী:অসম চৰকাৰৰ আঁচনি
স্বদেশী আন্দোলন

**স্বদেশী আন্দোলন** () আছিল ভাৰতৰ স্বাধীনতা আন্দোলনৰ এটা পৰ্যায় বা অংশ। এই আন্দোলনে ভাৰতীয়সকলৰ মাজত ৰাষ্ট্ৰীয়তাবাদী আৱেগ একত্ৰিত কৰিছিল। ১৯০৫ চনৰ বংগ বিভাজনৰ পাছতেই, ১৯০৫ চনৰ ৭ আগষ্ট তাৰিখে কলিকতাৰ টাউন হলৰ পৰা স্বদেশী আন্দোলন আৰম্ভ হৈছিল। এই আন্দোলনৰ উদ্দেশ্য আছিল বিদেশী বস্তু-সামগ্ৰী বয়কট (দমন) কৰি স্বদেশী উৎপাদনত আত্মনিয়োগ কৰা আৰু নিৰ্ভৰশীল হোৱা।মহাত্মা গান্ধীয়ে স্বদেশী আন্দোলনক স্বৰাজৰ আত্মা হিচাপে গণ্য কৰিছে। আন্দোলনটোৱে এসময়ত ব্যাপক ৰূপ ধাৰণ কৰিছিল আৰু এই ব্যাপকতাক এমুঠি প্ৰতিপত্তিশালী ভাৰতীয়ইও ধন আৰু ভূমিদানৰ জৰিয়তে সমৃদ্ধ কৰিছিল। খাদী আৰু গ্ৰামোদ্যোগ সমাজলৈ উছৰ্গা কৰি সেই ভূমি আগবঢ়োৱা হৈছিল। ইয়াৰ ফলত প্ৰায় প্ৰতিঘৰতেই নিজাকৈ বস্ত্ৰ উৎপাদন আৰম্ভ হৈছিল। গ্ৰামাঞ্চলৰ উদ্যোগসমূহো আত্মনিৰ্ভৰশীল হৈ পৰিছিল। ভাৰতীয় জাতীয় কংগ্ৰেছে এই আন্দোলনটোক মূল অস্ত্ৰ হিচাপে ব্যৱহাৰ কৰি ১৯৪৭ চনৰ ১৫ আগষ্ট তাৰিখে ভাৰতবাসীক স্বাধীনতাৰ সোৱাদ দিছিল। সেইদিনা এখন হাতেৰে বোৱা অশোক চক্ৰ সম্বলিত খাদী ত্ৰিৰংগা পতাকা পণ্ডিত জৱাহৰলাল নেহৰুৱে নতুন দিল্লীৰ ইণ্ডিয়া গেটৰ 'প্ৰিঞ্চেছ পাৰ্ক'ত উৰুৱাইছিল।
## ব্যুৎপত্তি
'স্বদেশী' (Swadeshi) হৈছে 'স্ব' (নিজা, নিজে, self) আৰু 'দেশ' (ৰাষ্ট্ৰ, Nation) নামৰ সংস্কৃত শব্দ দুটাৰ সমষ্টি। আনহাতে 'স্বদেশ' হৈছে এটা বিশেষণ যাৰ অৰ্থ- "নিজৰ দেশৰ" (of one's own country)৷

## সময়ৰেখা
স্বদেশী আন্দোলনক ভাৰতৰ বস্ত্ৰ উৎপাদন হিচাপে চিহ্নিত কৰা হৈছে।
* ১৮৫০–১৯০৪: দাদাভাই নৌৰজী, গোপাল কৃষ্ণ গোখলে, মহাদেৱ গোবিন্দ ৰাণাডে, বাল গঙ্গাধৰ তিলক, গণেশ ভেংকটেশ যোশী, আৰু ভাস্বত কে. নিগণিয়ে ভাৰতীয় ৰাষ্ট্ৰীয়তাবাদৰ প্ৰসাৰ কৰিবলৈ প্ৰচেষ্টা হাতত লৈছিল। (প্ৰথমটো স্বদেশী আন্দোলন)
* ১৮৭১-১৮৭২: নামধাৰী শিখসকলে পঞ্জাবৰ ইংৰাজী বস্ত্ৰ বয়কট কৰে। ৰাম সিং কুকায়ে ইংৰাজী বস্ত্ৰ, শিক্ষা আৰু ন্যায়ালয় বয়কট কৰি হাতেবোৱা খদ্দৰ, মাতৃভাষাৰ শিক্ষা আৰু খাপ পঞ্চায়তৰ পোষকতা কৰে।
* ১৯০৫–১৯১৭: আন্দোলনটোৱে ১৯০৫ চনৰ বংগ বিভাজনৰ বিৰোধিতা কৰে। এই বিভাজনৰ আদেশ দিছিল লৰ্ড কাৰ্জনে। স্থানীয় ক্লাবত থকা বিদ্ৰোহী গোটসমূহৰ সংখ্যা বাঢ়িছিল। অনুশীলন সমিতি আৰু যুগান্তৰ দলে সামৰিক বিদ্ৰোহৰ সূচনা কৰিছিল আৰু নিষ্ঠুৰ প্ৰশাসকৰ হত্যাকাণ্ড সংঘটিত কৰিবলৈ প্ৰয়াস কৰিছিল।
* ১৯১৮–১৯৪৭: মহাত্মা গান্ধীৰ নেতৃত্বত এই আন্দোলনে অধিক প্ৰসাৰ আৰু জনসমৰ্থন লাভ কৰে। ১৯২১ চনৰ ৩১ জুলাই তাৰিখে মুম্বাইস্থিত পাৰেলত এলপিনষ্টন মিল চৌহদত মহাত্মা গান্ধীয়ে ১৫০,০০০ ইংৰাজী বস্ত্ৰ জ্বলাই দি বিদেশী সামগ্ৰী বৰ্জন কৰিবলৈ সংকল্পবদ্ধ হয়। মহাত্মা গান্ধীয়ে সমগ্ৰ দেশজুৰি খাদী কেন্দ্ৰ গঢ়ি তুলিবলৈ উদ্যোগ লয়। ভাৰতীয়সকলে ব্ৰিটিছৰ সা-সামগ্ৰী বৰ্জন কৰিবলৈ আৰম্ভ কৰে। ইয়াৰ প্ৰতিক্ৰিয়া হৈ পৰে অতি প্ৰভাৱশালী আৰু ব্ৰিটিছৰ বিক্ৰী প্ৰায় ২০% পৰ্যন্ত হ্ৰাস পায়। লাল-বাল-পাল ত্ৰিমূৰ্তিয়েও বহুকেইখন সমিতিৰ আয়োজন কৰে। বাল গঙ্গাধৰ তিলকে গণেশ উৎসৱৰ জৰিয়তে স্বদেশী সামগ্ৰী (মাটিৰ পৰা মিঠাইলৈকে) ব্যৱহাৰ কৰাৰ উদ্দেশ্যটো জনপ্ৰিয় কৰি তোলে। স্বদেশী আন্দোলনৰ আন এজন গুৰুত্বপূৰ্ণ নেতা হৈছে টুটিকড়িনৰ ভি.অ'. চিদাম্বৰম পিল্লাই। পিল্লাইয়ে ব্ৰিটিছ ইণ্ডিয়াৰ ষ্টিম নেভিগেছ্যন কোম্পানীটোক ভাৰতীয়-অধীন জাহাজ কোম্পানীলৈ ৰূপান্তৰিত কৰে আৰু ১৯০৬ চনৰ অক্টোবৰ মাহত ইয়াৰ নাম "স্বদেশী শ্বিপিং কোম্পানী" কৰি তোলে।

## তথ্যসূত্ৰ

শ্ৰেণী:ভাৰতৰ স্বাধীনতা আন্দোলন
বংগ বিভাজন (১৯০৫)

প্ৰথমটো **বংগ বিভাজন** (, ১৯০৫; বংগ ভংগ) আছিল ব্ৰিটিছ শাসকৰ দ্বাৰা ঘোষিত হোৱা বংগ প্ৰদেশৰ এক পুনৰ্গঠন। এই পুনৰ্গঠনে পূৰ্বীয় সংখ্যাগৰিষ্ঠ মুছলমান বসতিপ্ৰধান অঞ্চলসমূহক পশ্চিমৰ সংখ্যাগৰিষ্ঠ হিন্দু বসতিপ্ৰধান অঞ্চলৰ পৰা পৃথক কৰিছিল। ভাৰতৰ তেতিয়াৰ ভাইচৰয় লৰ্ড কাৰ্জনৰ দ্বাৰা ১৯০৫ চনৰ ১৯ জুলাইত এই বিভাজনৰ আদেশ জাৰী কৰা হৈছিল। আনহাতে বংগ বিভাজন কাৰ্যকৰী কৰা হৈছিল ১৯০৫ চনৰ ১৬ অক্টোবৰত। ছবছৰৰ পাছত ইয়াক এই বিভাজনক অচল ঘোষণা কৰা হৈছিল আৰু পূৰ্বৰ অৱস্থালৈ ঘূৰাই অনা হৈছিল।

পশ্চিম বংগত থকা হিন্দুসকলে অভিযোগ কৰিছিল যে এই বিভাজনে তেওঁলোকক নিজৰ প্ৰদেশত সংখ্যালঘুৰ পৰ্যায়লৈ লৈ যাব। হিন্দুসকলে 'বিভাজন কৰা আৰু শাসন কৰা' নীতিটো লক্ষ্য কৰি অত্যন্ত ক্ষোভিত হৈ পৰিছিল। অৱশ্যে লৰ্ড কাৰ্জনে প্ৰশাসনীয় সুচলতাৰ কথাটোকেই জোৰ দি বুজাব খুজিছিল। এই বিভাজনটোৱে মুছলমানসকলক সম্প্ৰদায়ৰ ভিত্তিত নিজস্বভাৱে ৰাষ্ট্ৰীয় সংগঠন গঠন কৰিবলৈ উৎসাহিত কৰে। ব্ৰিটিছৰ নীতিৰ বিৰোধিতাৰে গঢ়ি উঠা স্বদেশী আন্দোলনৰ পৰিণামস্বৰূপে ১৯১১ চনত বংগীয় আৱেগক সমৰ্থন কৰিবলৈ লৰ্ড হেষ্টিংছে বংগৰ একত্ৰীকৰণ কৰে।

## নেপথ্য
বংগ প্ৰদেশত বংগ, বিহাৰ, ছত্তিশগড়ৰ একাংশ, উৰিষ্যা, আৰু অসম অন্তৰ্ভুক্ত হৈ আছিল। এই প্ৰদেশৰ জনসংখ্যা আছিল ৭৮.৫ মিলিয়ন (৭ কোটি ৮৫ লাখ) আৰু এইখন আছিল ব্ৰিটিছশাসিত ভাৰতৰ সৰ্ববৃহৎ প্ৰদেশ। ব্ৰিটিছসকলে দশকজুৰি ভাবি আহিছিল যে, ইমান বৃহৎ আকাৰৰ প্ৰদেশ এখনৰ প্ৰশাসনীয় কামকাজ সুচলভাৱে চলাবলৈ কিছু অসুবিধা হয়। যাৰ ফলত পূৰ্বাঞ্চলৰ দৰিদ্ৰ ৰূপটো অৱহেলিত হৈ আছে। বংগ বিভাজনৰ সিদ্ধান্তটো সেয়েহে প্ৰশাসনীয় কাৰণৰ বাবেহে লোৱা হৈছে। সেয়েহে,
 লৰ্ড কাৰ্জনে উৰিষ্যা আৰু বিহাৰক বিভক্ত কৰি বংগৰ পোন্ধৰখন জিলা অসমৰ লগত সংযোজন কৰাৰ পৰিকল্পনা তৈয়াৰ কৰে। পূৰ্বীয় অংশটোৰ জনসংখ্যা আছিল তিনি কোটি দহ লাখ, যিখন প্ৰদেশৰ সৰ্বাধিকসংখ্যক মানুহেই আছিল মুছলমান। ইয়াৰ কেন্দ্ৰ আছিল ঢাকাত। বংগ বিভাজন সম্পন্ন হৈ উঠাৰ পাছত লৰ্ড কাৰ্জনে নতুন প্ৰদেশখনক মুছলিম বুলি ভবাৰ কথাটো আঙুলিয়াই দিছিল। লৰ্ড কাৰ্জনৰ পোনপটীয়া উদ্দেশ্য হিন্দু আৰু মুছলমানৰ মাজত বিভাজন সৃষ্টি কৰাটো নাছিল। তেওঁৰ উদ্দেশ্য আছিল কেৱল বঙালীসকলক বিভাজন কৰাহে।পশ্চিমৰ জিলাসমূহে উৰিষ্যা আৰু বিহাৰৰ লগত অন্যান্য প্ৰদেশসমূহ গঠন কৰিছিল। উৰিষ্যা আৰু বিহাৰৰ লগত পশ্চিম বংগৰ সংযোজন ঘটাৰ পাছত বংগভাষীসকল সংখ্যালঘুলৈ পৰ্যবসিত হৈ পৰে। ঢাকাৰ নৱাব ছালিমুল্লাহে নেতৃত্ব দিয়া মুছলমানসকলে এই বিভাজনক সমৰ্থন কৰিছিল আৰু হিন্দুসকল বিৰোধিতা কৰিছিল।

## তথ্যসূত্ৰ

শ্ৰেণী:ব্ৰিটিছ শাসিত ভাৰত
শ্ৰেণী:ভাৰতৰ স্বাধীনতা আন্দোলন
শ্ৰেণী:ভাৰতৰ ইতিহাস
শ্ৰেণী:বাংলাদেশৰ ইতিহাস
ইলা (দেৱতা)

**ইল** () বা **ইলা** () হৈছে হিন্দু আখ্যানৰ এক উভয়লিংগী দেৱতা। তেওঁ নিজৰ লিংগ পৰিৱৰ্তনৰ বাবে খ্যাত। এজন পুৰুষ হিচাপে, তেওঁক ইল বা সুদুম্ন নামেৰে জনা যায় আৰু এগৰাকী নাৰী হিচাপে তেওঁক ইলা নামেৰে পৰিচিত। ইলাক ভাৰতীয় চন্দ্ৰবংশী ৰজাসকলৰ মুখ্য বংশধৰ বুলি গণ্য কৰা হয়। তেওঁলোকক ঐল ("ইলাৰ বংশধৰ") নামেৰেও জনা যায়।

এই কাহিনীটোৰ বহুকেইটা সংস্কৰণ আছে যদিও ইলাক সাধাৰণতে বৈভাস্বত মনুৰ কন্যা বা পুত্ৰ তথা সূৰ্যবংশৰ প্ৰতিষ্ঠাপক ইক্ষাকুৰ সহোদৰ বুলি বৰ্ণনা কৰা হয়। যিসমূহ সংস্কৰণত জন্মসূত্ৰে ইলা নাৰী, সেই সংস্কৰণসমূহত, তেওঁ জন্মৰ পিছতে দৈৱিক অনুগ্ৰহৰ ফলত পুৰুষলৈ ৰূপান্তৰিত হয়। প্ৰাপ্তবয়স্ক অৱস্থাত ভুলতে এক পৱিত্ৰ বনাঞ্চলত প্ৰৱেশ কৰাৰ পিছত ইলাক প্ৰতি মাহে তেওঁৰ লিংগ পৰিৱৰ্তন হোৱাৰ অথবা নাৰী হোৱাৰ অভিশাপ দিয়া হয়।

এগৰাকী নাৰী হিচাপে ইলা বুধ গ্ৰহৰ দেৱতা তথা চন্দ্ৰৰ (সোম) পুত্ৰ বুধক বিয়া কৰায় আৰু তেওঁক চন্দ্ৰ ৰাজবংশৰ প্ৰতিষ্ঠাতা পুৰুৰবা নামৰ এক পুত্ৰ সন্তানৰ জন্ম দিয়ে। পুৰুৰবাৰ জন্মৰ পিছত ইলা পুনৰ এজন পুৰুষলৈ ৰূপান্তৰিত হয় আৰু তিনিজন পুত্ৰৰ পিতৃত্ব অৰ্জন কৰে।

বেদত ইলাক বাক দেৱী ইডা () আৰু পুৰুৰবাৰ মাতৃ হিচাপে বৰ্ণনা কৰা হৈছে। ইলাৰ লিংগ পৰিৱৰ্তনৰ কাহিনী পুৰাণসমূহৰ লগতে ভাৰতীয় মহাকাব্য ৰামায়ণ আৰু মহাভাৰততো বৰ্ণনা কৰা হৈছে।

## জন্ম
লিঙ্গ পুৰাণ আৰু মহাভাৰতৰ আখ্যান অনুসৰি, মানৱজাতিৰ বংশধৰ বৈভাস্বত মনু আৰু তেওঁৰ পত্নী শ্ৰদ্ধাৰ জ্যেষ্ঠ কন্যা হিচাপে ইলাই জন্ম গ্ৰহণ কৰে। অৱশ্যে তেওঁৰ পিতৃ-মাতৃয়ে এজন পুত্ৰৰ কামনা কৰিছিল আৰু সেয়েহে তেওঁলোকে মিত্ৰ আৰু বৰুণক আৰাধনা কৰে। ফলস্বৰূপে দেৱতাসকলে ইলাৰ লিংগ পৰিৱৰ্তন কৰে। ইয়াৰ পিছত তেওঁৰ নাম সুদুম্মা ৰখা হৈছিল। ভাগৱত পুৰাণ, দেৱী-ভাগৱত পুৰাণ, কুৰ্ম পুৰাণ, হৰিবংশ, মাৰ্কণ্ডেয় পুৰাণ আৰু পদ্ম পুৰাণৰ বৰ্ণনা অনুসৰি, ইলাৰ পিতৃ-মাতৃয়ে দীৰ্ঘদিন ধৰি সন্তানৰ মুখ দেখা নাছিল। তেওঁ‌লোকে অগস্ত্যৰ কাষ চাপে আৰু ঋষিয়ে দম্পতীহালৰ বাবে পুত্ৰ প্ৰাপ্ত কৰিবলৈ মিত্ৰ আৰু বৰুণক উৎসৰ্গিত এক যজ্ঞ সম্পন্ন কৰে। ৰীতি-নীতিৰ কিবা ত্ৰুটি, বা যথোপযুক্ত উছৰ্গা আগবঢ়োৱাত ব্যৰ্থ হোৱাৰ বাবে, মিত্ৰ আৰু বৰুণে পুত্ৰৰ পৰিৱৰ্তে তেওঁলোকৰ কোলালৈ এগৰাকী কন্যা প্ৰেৰণ কৰে। কাহিনীৰ এক সংস্কৰণৰ মতে, ভুল স্তোত্ৰবোৰ সংশোধন কৰাৰ পিছত আৰু পুত্ৰক ইলা বুলি কোৱাৰ পিছত ইলাৰ লিংগৰ পৰিৱৰ্তন হয়। অন্য এক সংস্কৰণ অনুসৰি, শ্ৰদ্ধাই এজনী কন্যা সন্তানৰ কামনা কৰিছিল আৰু বশিষ্ঠই যজ্ঞৰ আহুতি দিয়াৰ সময়ত তেওঁৰ ইচ্ছাক মানি লৈছিল। এনেদৰেই এজনী কন্যাৰ জন্ম হৈছিল। অৱশ্যে মনুৱে এটা পুত্ৰ বিচাৰিছিল আৰু সেয়েহে বশিষ্ঠই বিষ্ণুক তেওঁৰ জীয়েকৰ লিংগ সলনি কৰিবলৈ আহ্বান জনাইছিল। ইলাৰ নাম ৰখা হৈছিল সুধ্যোম্ন। ইলাক মনুৰ জ্যেষ্ঠ বা কনিষ্ঠ সন্তান বুলি বৰ্ণনা কৰা হৈছে। মনুৰ সন্তান হিচাপে ইলাৰ নজন ভ্ৰাতৃ আছিল। ইয়াৰে ভিতৰ আটাইতকৈ উল্লেখযোগ্য আছিল সূৰ্যবংশৰ প্ৰতিষ্ঠাপক ইক্ষাকু। মনুৰ পুত্ৰ হিচাপে ইলা হৈছে সূৰ্যদেৱতাৰ নাতি। বায়ু পুৰাণ আৰু ব্ৰহ্মাণ্ড পুৰাণত পোৱা আন এক বিৱৰণ অনুসৰি, ইলাই নাৰী হিচাপে জন্ম গ্ৰহণ কৰিছিল আৰু নাৰী হৈয়েই জীৱন অতিবাহিত কৰিছিল।

## তথ্যসূত্ৰ

শ্ৰেণী:হিন্দুধৰ্মৰ দেৱ দেৱী
চিজাৰিয়ান ছেক্সন

**চিজাৰিয়ান ছেক্সন** () হৈছে এক শল্য চিকিৎসা পদ্ধতি যাৰ সহায়ত এক বা একাধিক শিশুক মাকৰ গৰ্ভৰ পৰা এক ছেদনৰ দ্বাৰা প্ৰসৱ কৰোৱা হয়। চিজাৰিয়ান ছেক্সনক **চি-ছেক্সন** () বা **চিজাৰিয়ান প্ৰসৱ** () বুলিও কোৱা হয়। কিছুমান ক্ষেত্ৰত যোনিয় প্ৰসৱত সন্তান আৰু মাক দুয়োৰে ক্ষতি হোৱাৰ সম্ভাৱনা দেখা যায় আৰু এনেকুৱা পৰিস্থিতিতেই চিকিৎসকে সাধাৰণতে চিজাৰিয়ান ছেক্সন পদ্ধতিটো সম্পন্ন কৰে। চি-ছেক্সন কৰিবলগীয়া হোৱা কাৰণবোৰ হৈছে বাধাপ্ৰাপ্ত প্ৰসৱ, যমজ গৰ্ভধাৰণ, মাকৰ উচ্চ ৰক্তচাপ, ব্ৰীচ জন্ম (প্ৰসৱৰ সময়ত মূৰৰ পৰিৱৰ্তে শৰীৰৰ নিম্নাংশ প্ৰথমে ওলোৱা), আৰু জননফুল বা নাভিৰজ্জুৰ সমস্যা। মাকৰ শ্ৰোণিৰ আকৃতি আৰু পূৰ্বৱৰ্তী চি-ছেক্সনৰ ইতিহাসৰ ওপৰত ভিত্তি কৰি চিজাৰিয়ান প্ৰসৱ সম্পন্ন কৰিব পৰা যায়। কিছুসংখ্যক মহিলা‌ই পূৰ্বতে চি-ছেক্সন প্ৰসৱৰ দ্বাৰা সন্তান জন্ম দিয়ে যদিও পৰৱৰ্তী সন্তানটো যোনিয় প্ৰসৱৰ দ্বাৰা জন্ম দিব খোজে। চি-চেক্সনৰ পিছত যোনিয় প্ৰসৱৰ (VBAC) দ্বাৰা সন্তান জন্ম দিব খোজাৰ কাৰণ এয়েই যে কিছুমানে অস্ত্ৰোপচাৰৰ বিপদাশংকা আৰু দীঘলীয়া আৰোগ্য পৰিহাৰ কৰিব বিচাৰে। আৰু আন কিছুমানে যোনিয় প্ৰসৱৰ অভিজ্ঞতা ল'ব বিচাৰে। বিশ্ব স্বাস্থ্য সংস্থাই জাৰি কৰা নীতিমতে চিজাৰিয়ান ছেক্সন কেৱল চিকিৎসাগতভাৱে প্ৰয়োজন হ'লেহে সম্পন্ন কৰিব লাগে। কিন্তু কিছুমান চি-ছেক্সন চিকিৎসাজনিত কাৰণ অবিহনেও সম্পন্ন কৰা হয়।

এটা চি-ছেক্সন সম্পন্ন কৰিবলৈ সাধাৰণতে ৪৫ মিনিটৰ পৰা এক ঘণ্টা সময় লাগে। এয়া স্পাইনেল এনেছথিজিয়া য'ত সাধাৰণতে মহিলাজনী সাৰে থাকে বা সাধাৰণ এনেছথিজিয়াৰ অধীনত সম্পন্ন কৰা হয়। অস্ত্ৰোপচাৰ আৰম্ভ কৰাৰ আগত মাকৰ মূত্ৰাশয় নিষ্কাশন কৰিবলৈ প্ৰস্ৰাৱৰ কেথেটাৰ এটা ব্যৱহাৰ কৰা হয়, আৰু তাৰ পিছত এণ্টিচেপ্টিকেৰে পেটৰ ছাল পৰিষ্কাৰ কৰা হয়। তাৰ পাছত মাকৰ পেটত প্ৰায় ১৫ চেণ্টিমিটাৰৰ (৬ ইঞ্চি) এক ছেদন কৰা হয়। সাধাৰণতে পেটৰ নিম্নাংশত এই ছেদন কৰা হয়। তাৰ পাছত আন এক ছেদনৰ সহায়ত জৰায়ু খুলি সন্তান প্ৰসৱ কৰোৱা হয়। সন্তানৰ প্ৰসৱ সম্পূৰ্ণ হোৱাৰ পাছত ছেদনবোৰ চিলাই কৰি বন্ধ কৰি দিয়া হয়। অস্ত্ৰোপচাৰ কক্ষৰ পৰা ওলাই অহাৰ পাছৰে পৰাই সাধাৰণতে মাকে শিশুক স্তন্যপান কৰাবলৈ আৰম্ভ কৰিব পাৰে। মাক অস্ত্ৰোপচাৰৰ পৰা সম্পূৰ্ণৰূপে আৰোগ্য হোৱালৈ চিকিৎসালয়তে থাকিবলগীয়া হয়। মাক আৰু শিশু দুয়োৰে স্বাস্থ্য স্বাভাৱিক অৱস্থালৈ অহাৰ পাছতহে তেওঁলোকক ঘৰলৈ পঠিওৱা হয়।

চি-ছেক্সনৰ ফলত নিম্ন-বিপদাশংকা থকা গৰ্ভধাৰণত দুৰ্বল ফলাফলৰ পৰিমাণ কিছু বৃদ্ধি পায়। চি-ছেক্সনৰ পৰা আৰোগ্য হ'বলৈ প্ৰায় ৬ সপ্তাহ সময় লয়। ই যোনিয় প্ৰসৱৰ পৰা আৰোগ্য হ'বলৈ লগা সময়তকৈও অধিক। শিশুৰ উশাহ-নিশাহৰ সমস্যা, এম্নিঅ'টিক ফ্লুইড এম্বোলিজম আৰু মাকৰ প্ৰসৱোত্তৰ ৰক্তক্ষৰণ হৈছে বৰ্ধিত বিপদাশংকাসমূহৰ ভিতৰত অন্যতম। প্ৰতিষ্ঠিত নিৰ্দেশনাৱলীমতে কোনো চিকিৎসাজনিত কাৰণ অবিহনে গৰ্ভধাৰণৰ ৩৯ সপ্তাহৰ আগত চিজাৰিয়ান ছেক্সন ব্যৱহাৰ কৰিব নালাগে। চি-ছেক্সন পদ্ধতিটোৱে পৰৱৰ্তী যৌন সম্ভোগত কোনোধৰণৰ প্ৰভাৱ পেলোৱা দেখা নাযায়।

## তথ্যসূত্ৰ

## বাহ্যিক সংযোগ

শ্ৰেণী:চিকিৎসা পদ্ধতি
তুলসী (দ্ব্যৰ্থতা দূৰীকৰণ পৃষ্ঠা)

এইটো এটা দ্ব্যৰ্থতা দূৰীকৰণ পৃষ্ঠা। **তুলসী** শব্দটোৱে নিম্নলিখিত প্ৰবন্ধবোৰ সূচাব পাৰে:

* তুলসী - এবিধ সুগন্ধী ঔষধি উদ্ভিদ
* তুলসী বিবাহ - হিন্দুসকলৰ এক পৰম্পৰাগত উৎসৱ
* তুলসীদাস - এগৰাকী ভাৰতীয় কবি
* তুলসী দেৱী - এগৰাকী হিন্দু দেৱী
* তুলসী পূজন দিৱস - প্ৰতি বছৰে ২৫ ডিচেম্বৰত উদযাপন কৰা এক দিৱস
* তুলসী নাৰায়ণ শৰ্মা - এগৰাকী সাহিত্যিক

শ্ৰেণী:দ্ব্যৰ্থতা দূৰীকৰণ পৃষ্ঠা
অশোক (দ্ব্যৰ্থতা দূৰীকৰণ পৃষ্ঠা)

এইটো এটা দ্ব্যৰ্থতা দূৰীকৰণ পৃষ্ঠা। **অশোক** শব্দটোৱে নিম্নলিখিত প্ৰবন্ধবোৰ সূচাব পাৰে:

* অশোক - প্ৰাচীন ভাৰতৰ মৌৰ্য সাম্ৰাজ্যৰ শাসক
* অশোকসুন্দৰী - হিন্দু দেৱী
* অশোক চক্ৰ - ২৪ দণ্ডযুক্ত ধৰ্মীয় আৰু ৰাজনৈতিক ঐতিহাসিক চিহ্ন
* অশোক চক্ৰ - ভাৰত সৰ্বোচ্চ শান্তিকালীন সাহসিকতাৰ সৰ্বোচ্চ সামৰিক পদক
* অশোক বন - লংকাৰ ৰাক্ষস-ৰাজ ৰাৱণৰ ৰাজ্যত অৱস্থিত এখন বাগিচা
* অশোক স্তম্ভ - ভাৰতৰ ৰাষ্ট্ৰীয় প্ৰতীক
* অশোক ফুল - এবিধ উদ্ভিদ
* অশোক বিজ্ঞান অভিধান - অসমীয়া বিজ্ঞান অভিধান
* অশোক শইকীয়া - ভাৰতীয় প্ৰশাসনিক সেৱাৰ বিষয়া

শ্ৰেণী:দ্ব্যৰ্থতা দূৰীকৰণ পৃষ্ঠা